SOCAR Gürcüstanda azərbaycanlıların yaşadığı kəndlərə qaz xətləri çəkir | Report.az\nSOCAR Gürcüstanda azərbaycanlıların yaşadığı kəndlərə qaz xətləri çəkir Plana uyğun olaraq, 2020-ci ildə daha 7 kənddə 1 111 abonent üçün ümumi uzunluğu 7,3 kilometr olan qaz kəmərləri çəkilir\nAzərbaycan Dövlət Neft Şirkətinin (SOCAR) Gürcüstandakı törəməsi - "SOCAR Georgia Gas" MMC ölkənin Kvemo Kartli regionunda azərbaycanlıların kompakt şəkildə yaşadığı İlməzli kəndinə çəkiləcək qazpaylayıcı xəttin əsasını qoyub.\n“Report” xəbər verir ki, təməlqoyma mərasimində SOCAR prezidenti Rövnəq Abdullayev, Azərbaycanın Gürcüstandakı səfiri Faiq Quliyev, Kvemo Kartlinin qubernatoru Şota Rexviaşvili, Marneuli meri, majoritar deputat Zaur Darğalı və Gürcüstanın iqtisadi inkişaf nazirinin müavini David Tvalabeişvili iştirak ediblər.\nMərasimdə qeyd olunub ki, SOCAR-ın sərmayəsi ilə tikiləcək 13 145 metrlik şəbəkə bir sıra yaxın yaşayış məntəqələrini əhatə edəcək və potensial olaraq 227 abonentin təbii qazla təminatı üçün imkan yaradacaqdır. "SOCAR Georgia Gas" MMC 2020-ci il ərzində 13-ü Kvemo Kartlidə, 2-si Msxeta-Mtianetidə olmaqla 15 yaşayış məntəqəsində qazpaylayıcı şəbəkənin tikntisini tamamlamağı planlaşdırır.\nÜmumi uzunluğu 129 kilometr olacaq bu şəbəkənin tikintisi başa çatdırıldıqdan sonra daha 2 483 potensial abonent qazla təmin olunacaqdır.\nGürcüstan əhalisinin böyük hissəsi azərbaycanlılardan ibarət olan Marneuli bələdiyyəsində bu vaxtadək 26 247 abonenti əhatə edən 784 kilometr uzunluğunda qaz kəməri çəkilmişdir. Azərbaycanlıların yaşadığı bu məntəqələrə qaz xətti əsasən SOCAR-ın sərmayəsi ilə inşa olunur. 78 yaşayış məntəqəsindən 60-ı artıq qazlaşdırılıb. Plana uyğun olaraq, 2020-ci ildə daha 7 kənddə 1 111 abonent üçün ümumi uzunluğu 7,3 kilometr olan qaz kəmərləri çəkilir.\nRus versiyası FotoSOCAR приступила к строительству новой газораспределительной сети в Грузии


AİJF İdarə Heyətinin növbəti iclası keçirilib - yubileylə bağlı yazı müsabiqəsi olacaq - Sport24.Az\nAİJF İdarə Heyətinin növbəti iclası keçirilib - yubileylə bağlı yazı müsabiqəsi olacaq\nTarix: 2020-05-13 19:07\nBu gün Azərbaycan İdman Jurnalistləri Federasiyasının (AİJF) İdarə Heyətinin növbəti iclası keçirilib. Sport24.az xəbər verir ki, toplantıda çıxış edən qurumun prezidenti Qabil Mehdiyev qurumun fəaliyyəti və karantin dövründə görülən işlər barədə danışıb.\nGündəliyə əsasən, AİJF üzvlərinin imtiyaz və öhdəlikləri müzakirə olunub. Bildirilib ki, gələcəkdə də federasiya öz üzvlərinin qaldırdığı məsələlərə həssaslıqla yanaşaraq onlara dəstək olacaq. Bununla yanaşı, qurumun hər hansı üzvü AİJF mənafeyinə zidd hərəkətlərə yol verdikdə, müvafiq addım atıla bilər.\nDaha bir məsələ tanınmış idman jurnalisti Mirpaşa Miriyevin 100 illik yubileyinin qeyd olunması barədə olub. Qərara alınıb ki, yubiley münasibətilə AİJF üzvləri arasında yazı müsabiqəsi elan olunsun. Müsabiqə şərtləri tezliklə açıqlanacaq.\nİclasda AİJF tədbirlərinin işıqlandırılması, tanınmış idman jurnalistlərinin doğum və anım günlərinin qeyd edilməsi məsələləri də müzakirə olunub.


Qadınların xəyanət etdiyini göstərən əlamətlər - Günün SəsiVİDEO Qadınların xəyanət etdiyini göstərən əlamətlər - Günün Səsi\nQadınların xəyanət etdiyini göstərən əlamətlər –VİDEO\n0\t26 May 2020 18:55\nXəyanət bir çox hallarda ailələrin dağılmasına və boşanmasına səbəb olur. Bu səbəbdəndir ki, yalan danışma, xəyanəti bəlli etmək üçün bəzi işarələrdən biri sayıla bilər. Bir çox hallarda ailə həkimi, psixoloq məsləhətləri bu boşanmaların qarşısını almaqda bpyük ppnəm daşıyır. Bu video materialda cəmiyyətdə gündəm olan və cavabı axtarılan suallara cavab tpazaqsınız. Bir çox insanlar sual edirlər: Qadınların aldatdığını necə bilmək olar? Qadınlar niyə aldadır? Qadınların aldatdığını necə bilmək olar?\nAilə problemlərinin, xarakter uyuşmazlığı və ziddiyyətlərin çoxalmasına gətirib çıxaran boşanmalardan uzaq durmaq üçün ortaq uzlaşma və qarşılıqlı güzəşt əsas barışdırıcı və birləşdirici zəmin ola bilər.


`Müxalifət bu günə qədər 17 seçkini\n`Müxalifət bu günə qədər 17 seçkini uduzub`\n13:30 25 Sentyabr 2013 Oxunub : 725\n“Cəmil Həsənli üçün toplanan imzaların çoxu vaxtı keçmiş şəxsiyyət vəsiqələrinin hesabına olub”\nSuallara AXCP-nin Naxçıvan təşkilatının sədr müavini və Milli Şuranın vahid namizədi Cəmil Həsənlinin səlahiyyətli nümayənmdəsi vəzifəsindən istefa edən Həsən Şıxəliyev cavab verib. Müsahibimiz müxalifət düşərgəsi haqqında bir sıra maraqlı fikirləri ilə diqqəti cəlb edib.\n- İstefa verəndən sonra sizinlə bağlı müəyyən fikirlər işlədilib, xüsusilə “El” Hərəkatının Ali Məclisinin sədri Eldəniz Quliyev sizi təhqir edib. Bu hadisələrdən sonra sizin bu şəxslə kontaktınız olubmu?\n- Xeyr. Mənim Eldəniz Quliyevlə heç bir əlaqəm olmayıb, ümumiyyətlə bu şəxsə diqqət ayırmağı itirilmiş vaxt hesab edirəm. Odur ki, ona reaksiya verməyi özümə yaraşdırmadım. Həm də iş ondadır ki, mən AXCP-dən istefa vermişəm. Yəni mənim istefam, verdiyim açıqlamalrın bu şəxsə aidiyyəti yoxdur. Ancaq görünən budur ki, o diqqət mərkəzində olmağı çox sevir. Mən ona məsləhət görürəm ki, daima diqqət mərkəzində qalmaq istəyirsə özünü şou biznesə transfer etsin. Onsuz da ətrafında üç adam belə yoxdur. Gedib İslam Partiyasının üzvlərini aldadaraq Milli Şuraya gətirmişdi. İndi də İslam Partiyası İlyas İsmayılovun namizədliyini dəstəkləyir. Yalnız bu fakt cənab Quliyevin nə dərəcədə ciddi adam olduğunu göstərir. Yalandan təşkilatın adını qoyub Ziyalılar Hərəkatı. “El” Hərəkatında nə qədər adam varsa, Ziyalılar Hərəkatında da bir o qədər ziyalı “var”.\nİkincisi, mənimlə bağlı bəzi AXCP üzvləri də müəyyən sözlər işlədiblər. Mən onları başa düşürəm. Ancaq mən heç kimin ünvanına təhqiramiz fikirlər işlətməmişəm. Mənimlə bağlı fikirlər deyənlər bir çönüb arxalarına baxsınlar. Düz 20 ildən çoxdur ki, müxalifətdədirlər, amma bir-birini qəbul edə bilmirlər. Səbəb sadədir: bir-birlərini nifrət edirlər. Belə qüvvə sizcə, hakimiyyətə gələ, ölkəni idarə edə bilərmi? Onlar hamıdan gözəl bilirlər ki, namizədliklərini irəli versələr çox cüzi bir qrup tərəfindən dəstəklənə bilərlər. Odur ki,ilk olaraq Rüstəm İbrahimbəyovdan yapışdılar.Rüstəm İbrahimbəyovda senaristi və rejisoru olduğu filmdə onlara baş rolları verdi. Sonradan aydın oldu ki,kişi sən demə gizgi filmi çəkibmiş.Özünün dediyi kimi bəzi səbəblərdən respublikaya gələ bilmədiyinə görə öz yerinə namizədlər təqdim etməklə Moskvadan seçkiyə rəhbərlik etməklə ikinci filminə baş rolda Cəmil Həsənlini çəkməyə başladı. Cəmil Həsənlini irəli verərək onun arxasında gizlənirlər. 1993-cü ildən bu yana bu qüvvələr müxalifətdə olublar və düz 17 seçkini uduzublar. Reallıq bundan ibarətdir. Dünyanın hansı ölkəsində 17 seçkini uduzan partiya və ya siyasətçi iddialarını davam etdirir? Bilirsinizmi, mən bunları deyəndə bəziləri düşünür ki, mən qərəzlə danışıram. Bu əsla belə deyil. Mən hesab edirəm ki, müxalifətdə uzun müddət qalmaq siyasi etika baxımından doğru deyil. Əgər sən bir seçkini uduzmusansa, deməli ən azından yenidən namizəd olmaq haqda düşünməməlisən. Ancaq bizim faciəmiz odur ki, hərə bir partiyanı işğal edib və hesab edir ki, ömrünün sonuna qədər bu cür davam edə bilər. Mən buna qarşıyam və hesab edirəm ki, uzun illər seçkilərdə uğur əldə edə bilməyənlər getməli və yerlərinə yeni simalar gəlməlidir. Bunlar Avropa siyasətini daima misal çəkirlər, övladlarını orada oxudurlar, ancaq nədənsə onların seçkilərdən sonra atdığı addımları təkrarlamaq istəmirlər. Buna da ancaq ikili standart demək olar. Bunlar AXCP, Müsavat, AMİP, ALP və digər partiyaların liderlərinə aiddir. Görünən budur ki, onlar hakimiyyətə gəlib xalqa xidmət etməkdən daha çox, hakimiyyətin verdiyi imkanlardan yararlanaraq zənginləşmək istəyirlər. Bunu mən deyil, onların atdıqları addımlar göstərir.\n- Seçkidə namizədlərin teledebatını necə qiymətləndirirsiniz və özünüz kimə səs verəcəksiniz?\n- Mən hazırda namizədlərin seçki platforması ilə tanış olmağa çalışıram. Ancaq onlar cəmiyyətə platforma təqdim etmək əvəzinə daha çox bir-birlərini söyürlər. Əlbəttə, bu heç də ürək açan mənzərə deyil. Hafiz Hacıyevlə Cəmil Həsənli arasında baş verənlərə ad vermək mümkün deyil. Mən hesab edirəm ki, insanlar, xüsusilə prezidentliyə namizəd olan şəxslər danışarkən bir qədər məsuliyyətli olmalıdırlar. Həm də Hafiz Hacıyevdən müəyyən addımlar gözləmək olar. Ancaq Cəmil Həsənli professor adamdır. Onun da Hafiz Hacıyevi təkrar edən çıxışlar etməsi lap biabırçılıqdır. Baxın, Hafiz Hacıyev Cəmil Həsənlini və onun ailəsini təhqir edir, Cəmil Həsənli isə bunun əvəzində prezidenti hədəfə alır. Bu da qəbulolunmazdır. Mən bildiyim qədər MSK faktla bağlı hər iki namizədə xəbərdarlıq edib. Ümid edirəm ki, onlar bu xəbərdarlıqdan müəyyən nəticələr çıxaracaqlar. Müxalifət liderləri isə Hafiz Hacıyevi tənqid edir, Cəmil Həsənliyə isə bəraət qazandırmağa çalışırlar. Bu da, əlbəttə doğru yanaşma deyil və demək mümkünsə siyasi ikiüzlülükdür. Bəlkə də Hafiz Hacıyev elə özü qəsdən provokasiya yaradır.İndi kim kimnəndi bəlli deyil.\n- Seçki kampaniyasında iştirak etmisiniz, namizədlərdən birinin səlahiyyətli nümayəndəsi olmusunuz. Seçkinin nəticələri haqda nə deyə bilərsiniz?\n-Bəli, mən seçki kampaniyası zamanı Milli Şuranın vahid namizədi Cəmil Həsənlinin səlahiyyətli nümayəndəsi olmuşam, Naxçıvanda imzatoplama prosesində iştirak etmişəm. Bu işin də necə getdiyini dəqiq bilirəm. Cəmil Həsənlinin imza toplama kampaniyası heç də digər namizədlərdən fərqli şəkildə keçirilməyib.Bildiyimə görə onun topladığı səslərin sayı 37000 olub. Əgər siz gedib bu imzalara diqqət etsəniz görərsiniz ki, onların əksəriyyəti vaxtı keçmiş şəxsiyyət vəsiqəsi ilə verilib.Köhnə siyahılardan da istifadə olunub. Namizədlərin çoxu da bu yolla imza toplamışdı. Diqqət etdinizsə, REAL-ın namizədi İlqar Məmmədov da bu daha çox olduğundan onu qeydə almadılar. Məncə, hakimiyyət bu işlərin üzərinə ciddi düşsəydi Cəmil Həsənlini də qeydiyyata almazdı. Ancaq onun çox asanlıqla qeydiyyata alınması məndə belə təəssürat yaradır ki, bu şəxsdə hakimiyyətin ortaya çıxardığı namizədlərdən biridir. Nəzərə alın ki, Cəmil Həsənli 10 il deputat olub. Milli Şurada cəmləşən müxalifət nümayəndələrinin dediklərinə əsaslansaq belə nəticəyə gəlmək olar ki, hakimiyyətin istəmədiyi adam deputat ola bilmir. AXCP Musavat cütlüyü bütün vasitələrdən istifadə edir ki,gündəmdə qalsınlar.İqtidardan qovulmuşlar,hətda özlərinin də vaxtı ilə qəbul etmədikləri insanları da yanlarına yığırlar,onları vaxtı ilə söyənlər,döyənlər,təhqir eliyənlərinən də bir araya gəlirlər.\n- Siz müxalifətdə qalırsınız, yoxsa siyasi düşərgənizi dəyişirsiniz?\n- Mən müxalif fikirdə qalıram. Siyasi fəaliyyətimi də davam etdirməkdə qərarlıyam. Ümid edirəm ki, seçkilərdən sonra meydana yeni qüvvələr çıxacaq və hər kəsin öz imkanlarını realizə etmək şansı olacaq.


Qadın və Din → Hicab nə üçündür?\nOlduğunu göstərmək, "mən də varam" demək istəyənlər, qonşudan geri qalmamaq fikri ilə həyatlarını sürüyənlər, ziyalı, modern, hansısa klassikin əsrimizdəki davamçısı olduğu iddiasında olanlar və sairlər elə hey bu haqda cızma-qara edirlər. Amma evin su təchizatı xarab olanda Ardı »\nQadın və Din → Hicab geyməmə bəhanələri və cavablar\n1. Başımı örtmək istəyirəm, amma qabaqcadan buna əmin olmalıyam.\n"Quranda bu haqda qəti əmr var, məgər bu, səni qane etmir?"\n2. Örtünməli olduğumu bilirəm, ancaq gələcəyimi də düşünməliyəm.\n"Gələcək ölümdür, heç onu düşündünmü?"\n3. Allah məni başıaçıq olsam belə, yenə sevəcək.\n"Səni sevsə də, sənə "günahkar qulum" deyəcək və sən Onun yanında günahkar bir bəndə olaraq qalacaqsan"\n4. Başıörtülüyəm, ancaq ailəm məktəbə getməyim üçün başımı açmağımı istəyir.\n"Unutma! Ailən səni cəhənnəm atəşindən xilas edə bilməyəcək."\n5. Heç gənc yaşda da insan başını örtərmi? Yaşlananda örtərəm.\n"Sabah ölməyəcəyinə dair əlində bir sənədin varmı?"\n6. Yenidən başımı açacağımdan qorxduğum üçün örtünmürəm.\n"Əvvəl örtün, sonra bu haqda fikirləşərsən."\n7. Ardı »\nQadın və Din → Yaxınlığın ədəbi (+18)\nBeləcə, cinsi istəklərin təminində, evlənmənin müqəddəs hədəfinə çatmaqda, layiqli övlad tərbiyəsində bu göstərişlərə əməl olunmalıdır. İnsanı heyvandan fərqləndirən bu qaydalara əməl etmək övladın talehində tə�sirlidir və tərbiyə üçün şərait yaradır. Ardı »\nQadın və Din → Fatimeyi-Zəhra...\n22.01.2015 / 11:28\nO, Zəhra və Bətül ləqəbləriylə tanınır. «Zəhra» ağappaq üzlü, ağ, parlaq və aydın üzlü", «Bətül» isə Ardı »\nQadın və Din → Qadının döyülməsi\n22.01.2015 / 11:26\nI. «Yaxşı qadınlar, boyun əyənlər və Allahın qorumasına qarşılıq təklikdə özlərini qoruyanlardır.» «Boyun əyən qadınlar» mənasına gələn «qaanitaat» kəlməsi aşağıdakı ayədə Ardı »\nQadın və Din → Hicaba münasibətin böldüyü cəmiyyəti məntiq birləşdirə bilərmi?\n22.01.2015 / 11:21\nBaş örtüyü nədir? Dinlərdə, xüsusilə də vəhyə əsaslanan dinlərdə bu məsələyə münasibət necədir? Birinci olaraq, baş Ardı »\nQadın və Din → Toy gününün səhəri nə edilir?Toy gününün səhəri nə edilir?\n«Allaha və Axirət gününə inanan adam öz halalını (arvadını-tərc.) ümumi Ardı »\nQadın və Din → Həzrət Zəhra (ə) və hicab məsələsi\n22.01.2015 / 11:23\n- Mənimlə Fatiməni Ardı »\nseks videolari VI Mehmed Brokken Till Lindeman ƏLƏNAM SURƏSİNİN ŞƏRHİ 151165 Eger Ozunu Tanisan Dord Sam Xahis Vilayət kiwi saatlari Kordugum edər GETDIN Uşaq sevinci 14 MƏSUM ƏLEYHİMUSƏLAMIN HƏYATI BARƏDƏ QISA MƏLUMA aspirin aygun seksi Lunatik Nikine Alimlər xərçəng xəstəliyinin qranulosit köçürməklə hamilelikden qorunma Müqəddəslərin kəlamlarından Bur Xəzərə hücum edir film 1967 Wefa İSLAMDA GENC OĞLAN QIZ2 NİN ARDI Şöhrət haqqında aforizmlər Ayaqlarda göbələk yazmaq kepenek nece balalayir Rus Dilli Molla Qebrimin Evvel Gecesi dusurler Bilen Değmesin Məcnun və Qoca Dərviş BAXSIN Qizina Qapışma Rəfael Hüseynov Marni menden uzaqdasan Yuxuda Sinə döş görmək Ushuyen Səhih Müslim İmankitabı İman nədir və onun xüsusi insanı Adil Bilirsinizmi şiələr Niyə Qolları Açıq Namaz Qılırl Hami film 1981 gobelek xesteliyi Ərəb Xilafəti Yuxulu


02:42 05.03.2021 50\nBelçika hökuməti vaksinasiyanın tempini sürətləndirmək üçün milli peyvəndləmə qaydalarını yenidən nəzərdən keçirməyə başlayıb.\nPublika.az TASS-a istinadla xəbər verir ki, bu barədə Belçikanın “Le Soir” qəzeti yazıb.\nNəşr qeyd edir ki, bu baxımdan ilk addım 55 yaşdan yuxarı şəxslərin üçün “AstraZeneca” peyvəndinin istifadəsinə icazə verilməsi olub. “Bu qərar Şotlandiya və Böyük Britaniyada yaşlı insanlara peyvənd vurulması ilə bağlı araşdırmaların nəticələrinə əsaslanır. Belə ki, peyvəndin yaşlılarda da effektivliyi təsdiqlənib”, - qəzet yazıb.\nBelçikada artıq bu peyvənd üçün yuxarı yaş həddi yoxdur, buna görə “AstraZeneca” hər yaş üçün istifadə edilə bilər.\n“Le Soir” qeyd edir ki, peyvəndləmə qaydalarındakı növbəti dəyişiklik hökumətin “Pfizer” peyvəndinin birinci və ikinci dozaları arasındakı aralığın 21 gündən 35 günə qədər artırılması olmalıdır. Bu da mövcud peyvənd ehtiyatlarından daha elastik istifadə edilməsinə və artıq bir dəfə peyvənd olunmuş şəxslər üçün ikinci aşılanma məqsədilə saxlanılan dozaların sayını azaltmağa imkan verəcək. Birinci və ikinci peyvənd dozaları arasındakı aralığın üç həftədən beş həftəyə qədər uzadılması yerli tibb personalına peyvənd tədarükünün sabitliyindən daha az asılı olmaq və yeni partiyaların qəbulu zamanı problemlər olacağı təqdirdə təkrar inyeksiya üçün daha az doza ehtiyat saxlamaq imkanı verəcək.\nQeyd edək ki, Belçikada aşılanmaya ötən il dekabrın 28-də başlanılıb. “Mystic” jurnalının dərc etdiyi təhlil məqaləsinə əsasən, bu sürətlə ölkə əhalisinin 70 %-i yalnız 2025-ci ilin avqustuna qədər peyvənd oluna biləcək.\nXəbərin mənbəyi: https://publika.az/news/dunya/348561.html


Prezident İlham Əliyev Əli Həsənovu vəzifədən azad edilməsi ilə bağlı verdiyi ərizəsi ilə əlaqədar qəbul edib - YENİLƏNİB - Press.az\nPress.az-ın xəbərinə görə, Prezident İlham Əliyev deyib: Hörmətli Əli müəllim, bu gün siz mənim ünvanıma ərizə yazmısınız. Ərizədə tutduğunuz vəzifədən azad olunmağınızı xahiş edirsiniz. İstərdim ki, sizə ölkəmizin inkişafına verdiyiniz töhfələrə görə təşəkkürümü bildirim. Siz uzun illərdir ki, Azərbaycanın hərtərəfli inkişafında fəal rol oynayırsınız. Ulu öndər Heydər Əliyev tərəfindən irəli çəkilmisiniz, hələ sovet dövründə onun qərarı ilə yüksək vəzifələrə təyin olunmusunuz, müstəqillik dövründə 21 ildir ki, Baş Nazirin müavini vəzifəsində çalışırsınız, son 16 il ərzində mənim rəhbərliyimlə. Əlbəttə, sizə olan yüksək etimad onu göstərir ki, tutduğunuz vəzifələrdə işin öhdəsindən şərəflə gəlmisiniz. Ancaq, əlbəttə, həyat yerində durmur, yeni Baş Nazir təyin edilib, Nazirlər Kabineti qarşısında yeni vəzifələr qoyulub. Bir də ki, siz pensiya yaşına çatmısınız, 71 yaşınız var və əlbəttə, gənc kadrlara yer vermək üçün hesab edirəm ki, siz yaxşı nümunə göstərirsiniz. Ümid edirəm ki, iqtidar komandasında təmsil olunan digər yoldaşlara da bu, yaxşı bir örnək olacaqdır. Eyni zamanda, siz ictimai-siyasi həyatda fəal rol oynayırsınız və mənim tövsiyəmlə Yeni Azərbaycan Partiyası sizi sədrin müavini vəzifəsinə layiq görübdür. Bu, həm mənim tərəfimdən, eyni zamanda, partiya üzvləri tərəfindən sizin fəaliyyətinizə verilən yüksək qiymətdir və böyük etimaddır. Əminəm ki, siz komandanın etibarlı üzvü kimi bundan sonra da fəaliyyət göstərəcəksiniz. Hesab edirəm ki, partiya işində fəallığa daha böyük ehtiyac var. Mənim göstərişimlə Yeni Azərbaycan Partiyasının fəaliyyətinin təkmilləşdirilməsi istiqamətində əlavə addımlar atılmalıdır. Son vaxtlar siz bu sahəyə daha fəal qoşulmusunuz və bölgələrə səfərlər edirsiniz. Mənə göndərdiyiniz arayışlarda bölgələrdə mövcud vəziyyətlə bağlı məlumatlar və görüləcək işlər haqqında təkliflər verirsiniz.


Məktəb direktoru intihara cəhd etməsinin səbəbindən DANIŞDI\n19:29 23.06.2022 Ölkə\nDünən çox sayda dərmanla intihara cəhd etmək istəyən Gəncə şəhər İsmət Qayıbov adına 1 nömrəli məktəbin direktoru Mətanət Qarayeva hadisənin səbəbləri barədə danışıb.\nO, Publika.az-ın yerli bürosuna bildirib ki, özünə qəsd etmək istəməsinin səbəbi Gəncə-Daşkəsən Regional Təhsil İdarəsinin rəisi Anar Qədiməliyevin onu işdən çıxarmaq üçün müxtəlif bəhanələr gətirməsi, hətta şantaj vasitələrinə əl atmasıdır:\n“Məni özü çağırmır, amma Təhsil İdarəsinin bəzi əməkdaşlarını yanıma göndərir. İşimdə etmədiyim səhvləri, yol vermədiyim qüsurları üstümə atırlar. Hamısı şər-böhtandır. Məqsəd məni işdən azad etməkdir. Hətta ən xırda məsələni belə məqsədli şəkildə şişirdir, olmazın sözlər deyirlər. Mən bütün bunlara dözə bilmədim. Hətta qeyd etdim ki, iyul ayının 6-sı məzuniyyətə çıxacağam, 7-si isə gəlib ərizəmi yazıb işdən gedəcəyəm. Lakin göndərdiyi adamlar bildirdilər ki, “yox, elə bu dəqiqə ərizəni yazmalısınız”. Yerimə namizəd də tapıblar. Bu, məktəbdə təşkilatçı işləyən, tədris müəssisəsinin keçmiş direktoru Müsəddin Məmmədovun gəlini Nüşabə Məmmədovadır”.\nMəlumat üçün qeyd edək ki, M.Qarayeva 2011-ci ildən İ.Qayıbov adına 1 nömrəli orta məktəbin direktoru işləyir.\nFaktla bağlı Gəncə Şəhər Baş Polis İdarəsində araşdırma başlanılıb.


Baş məşqçisi azərbaycanlı olmuş "Ərzurumspor" Türkiyə superliqasına vəsiqə qazanıb - Olimpiya Idman NövləriOlimpiya Idman Növləri\n20 may 2018 / 13:13 Baxış sayı: 1145\nTürkiyənin “Ərzurumspor” klubu 18 ildən sonra superliqaya qayıdıb. Allsport.az saytı xəbər verir ki, Şərqi Anadolu şəhəri Azərbaycana yaxın ərazidə yerləşdiyindən, “qartallar”ın oyununu izləmək azarkeşlərimiz üçün münasib olacaq.\nÜmumən, bu komanda futbolsevərlərimizə çox tanışdır. Azərbaycanlı mütəxəssis Ruslan Abdullayev 1999-2000-ci il mövsümündə “Ərzurumspor”un baş məşqçisi olub. Ona heyəti gücləndirmək söz verilsə də, buna yetərincə əməl olunmayıb.\nNəticədə, zəif çıxış edən “ağ-mavilər”in səfərdə “Qalatasaray”a 0:7 yenildiyi oyundan sonra, həmyerlimiz istefa verib. Həmin matçda Mario Jardel 5, Georgi Hacı 2 qol vurmuşdu.


17:03 11 Yanvar 2018\nBəzən qızlar gecə vaxtı əllərində xoruz güzgü falına da baxardılar. Bir müddət aynaya baxandan sonra, gözlərinə cin görünüb, gələcək taleləri haqda məlumat verərdi. Güzgüdəki əkslərindən qorxanda isə qızlar xoruzu sıxıb, qışqırdırdılar ki, cini qovsun. Bu kimi vahiməli ayinlərdən sonra huşunu itirib, yıxılan, hətta qorxudan dili tutulan gənc qızlar olurdu. Bütün bu qurbanların isə sadəcə bir məqsədi vardı - ərə getmək!\nXəbərin orijinal ünvanı: http://publika.az/news/paranormal/227357.html\nƏrə getmək açılan İNANILMAZ FALLAR Ruhları çağırırdılar FOTOLAR


Bu gün geomaqnit qasırğası baş verəcək - Report.az\nBu gün geomaqnit qasırğası baş verəcək\nBu gün geomaqnit qasırğası baş verəcək Hazırda Günəşin səthində 18 ləkə var 15 Fevral, 2018 15:07\nBakı. 15 fevral. REPORT.AZ/ “Kosmik hava”da hökm sürən uzunmüddətli nisbi sakitlikdən sonra qarşıdan gələn günlərdə bu hava şəraitinin əlverişsiz olacağı və “pisləşəcəyi” gözlənilir”.\nBunu “Report”a açıqlamasında AMEA-nın Şamaxı Astrofizika Rəsədxanasının elmi işlər üzrə direktor müavini Elçin Babayev deyib.\n“Təbii ki, bunun əsas səbəbi Günəşdir. Hazırda Günəşin səthində cəmi 18 ləkə var və bunlar bir fəallıq regionunda cəmləşiblər. Bu 2699 nömrəli aktiv ləkə regionu kifayət qədər fəaldır. Fevralın 12-də bu ləkələrin yanında böyük kütləyə malik tac plazma atılması baş verib və Yerə doğru yönəlib. Buna səbəb C1 sinfinə mənsub Günəş alışması olub”, - deyə E.Babayev bildirib.\nO qeyd edib ki, bu tac plazma atılması, təqribən, fevralın 15-də yerətrafı fəzaya çataraq 60% ehtimalla G1 sinfinə mənsub olan geomaqnit qasırğasının yaranmasına səbəb olacaq: “Hətta ehtimal var ki, hansısa bir periodlarda qısa müddət ərzində geomaqnit qasırğası güclənərək G2 səviyyəsinə çatsın. Fevralın 15-i üçün Kp indeksinin qiyməti çox kiçik olsa da, o getdikcə artacaq. Bundan başqa, fevralın 16-dan etibarən həyəcanlaşma digər səbəbdən daha da güclənəcək. Bunun səbəbi isə Günəş səthində formalaşmış növbəti tac dəliyidir”.\n“Adətən, bu cür tac dəliklərindən yüksək sürətli plazma küləyi öz başlanğıcını götürür və planetlərə, o cümlədən Yerə doğru yönəlir. Bu isə geoeffektiv hal deməkdir və bu halda tac kütlə atılması və tac dəliklərinin mövcudluğu geomaqnit həyəcanlaşmasını və geomaqnit qasırğalarını labüd edir. Adıçəkilən 2699 nömrəli aktiv region Günəşin fırlanması səbəbindən yaxın günlərdə diskin arxasında gizlənəcək və Günəşin səthində, demək olar ki, çox az miqdarda ləkə görünəcək” - deyə E.Babayev əlavə edib.\nСегодня произойдет геомагнитная буря\nGeomagnetic storm strikes the Earth today\n22 Sentyabr, 2019 14:29


“NBC News”: Tramp Lavrova İŞİD-in təyyarə partlatmaq planlarından xəbər verib – Yenicag.Az\nAna Səhifə Banner “NBC News”: Tramp Lavrova İŞİD-in təyyarə partlatmaq planlarından xəbər verib\nYeni Çağ Media Qrupu – May 17, 2017 - 12:24\nABŞ-ın “NBC News” telekanalı ölkə prezidenti Donald Tramp və Rusiya xarici işlər naziri Sergey Lavrov arasında baş tutan söhbətin detallarını üzə çıxarıb.\nYeniçağ.Az xəbər verir ki, telekanal mənbələrinə istinadən söhbətin İŞİD terrorçularının təyyarənin göyərtəsində terror aktı törətmək planlarından gedib.\nMəlumata görə, ABŞ prezidenti terrorçuların Birləşmiş Ştatlara uçan təyyarədə terror aktı hazırladığını bildirib. Kanalın mənbələri terrorçuların təyyarəni göyərtədə olan noutbukdakı bomba ilə partlatmağı planlaşdırdığını vurğulayıb. Belə ki, bəzi mənbələr aeroportlarda yoxlama sisteminin belə bombaları “gözdən qaçırmasının” mümkünülüyünü qeyd edir.\n“NBC News” bildirib ki, bu informasiyanın açıqlanması gizlincə İŞİD sıralarına soxulan və terrorçuların planlarını Vaşinqtona ötürən israilli casusun həyatını təhlükə altına sala bilər.\nQeyd edək ki, Tramp və Lavrov arasında görüş ötən həftə Ağ Evin Oval kabinetində baş tutub. Sonradan KİV ABŞ liderinin diplomatla İŞİD haqqında həddindən artıq gizli məlumatları paylaşdığını yazıb. (Report)\nABŞ, detal, gizli, görüş, informasiya, işid, Lavrov, məlumat, plan, Rusiya, terrorçu, Tramp, Vaşinqton,


IV Filip (Fransa) — Vikipediya\nfr. Philippe IV de France\n29 noyabr 1314 (46 yaşında)\nIII Filip (kral)\nIV Filip Gözəl (fr. Philippe IV le Bel, 1268, Fontenblo — 29.11.1314, Fontenblo)- Kapetinqlər sülaləsinə məxsus 1285-1314-cü illərdə Fransa kralı. Fransa tarixinin görkəmli nümayəndələrindən biri.\nIV Gözəl Filipp 1268-ci ildə Fontebloda anadan olmuşdur. Onun atası III Cəsarətli Filipp, anası Araqonlu İzabella olmuşdur. Bu nikahdan III Cəsarətli Filippin üç oğlu: Lüdovik, Gözəl Filipp və Karl Valua doğulmuşdur. İkinci dəfə o, Sisiliya və Yerusəlim şəhərlərinin kraliçası, Flandrsk qrafinyası Mariya Brabantskayaya evlənmişdi.\nIV Filippə 17 yaşında ikən Reymsdə tac qoyulur. O, hakimiyyətə atasının Araqoniya üzərinə yürüşü zamanı ölümündən sonra gəlir.\nIV Filippin hakimiyyəti orta əsrlər Avropasının tarixində ən mühüm dövrlərdən biri olmuşdur. Onun adı ilə bağlı olan hadisələrdə şəxsi həyatına dair çox az faktlara rast gəlinir. Bir çox tarixçilər onu yaraşıqlı görünüşünün, fleqmatik laqeydliyinin və dindar hissinin arxasında əyilməz, böyük məqsədlər gizləyən uzaqgörən siyasətçi kimi təsvir edirlər. Bu fikir müasir salnaməçilər tərəfindən də təsdiq edilmişdir. Onunla düşmən olmuş Bernard Seysetin fikrincə,”o nə insan, nə də heyvan deyildi, sadəcə heykəl idi. Dünyanın ən yaraşıqlı adamı idi, ancaq heç bir söz demədən diqqətlə insanlara baxmaqdan başqa bir işə yaramırdı.” Araqon arxivlərindən tapılmış materiallar (Professor Fink tərəfindən nəşr olunmuş) da Filippin “qəribə” susqunluğu haqqında eyni təəssüratı yaradır; onun müasirləri olan krallar danışdıqları halda, o, hər zaman öz səssizliyini saxlayır və öz əvəzinə əyanlarını danışdırır. Araqon məktublarının bəzilərində o, çox qüdrətli- “papa, kral və imperator gücünə sahib” bir şəxsiyyət kimi təsvir olunmuşdur. Onun əyanlarından olan Gilyam de Nogaret isə onu daha çox “yaltaqcasına” təsvir edərək “Filippin cazibəsini, mərhəmətini, təvazökarlığını, insanlara qarşı xeyirxahlığını və dindarlığını” şişirtmiş və bu təsvir, demək olar ki, eynilə, Müqəddəs Denis kilsəsinin rahibi İves tərəfindən də təkrarlanmışdır.\nIV Filippin papalıqla olan əlaqələri hələ İngiltərə ilə müharibə sırasında pozulmağa başlamışdı. Papalığın xaç yürüşü ilə bağlı planlarına maneə törədən bu müharibəni sona çatdırmaq üçün bəzi təcavüzkar cəhdlər göstərən Papa VIII Bonifasi 1296-cı ildə papanın razılığı olmadan ruhani sinfi üzərinə vergi qoyulmasını qadağan edən fərman qəbul etdi, lakin o, I Eduard və IV Filippin təzyiqləri qarşısında, qoyduğu qanunu ləğv etmək məcburiyyətində qaldı. Filippin 1301-ci ildə yepiskop Bernard Seyseti vətənə xəyanət səbəbilə həbs etdirməsi papalıqla əlaqələrin yenidən gərginləşməsinə səbəb oldu. Bunun əvəzində isə Bonifasi Fransa krallığının idarəsi və fransız kilsəsinin vəziyyətini müzakirə etmək səbəbilə fransız ruhanilərini Romaya çağırdı. Filipp Seysetin Romaya getməsinə icazə versə də, papalığın bir fərmanını yandırdı və 1302-ci ilin aprelində böyük bir məclis düzənləyərək xalqın dəstəyini qazandı. Filippin adamlarından Nogeret İtalyanın Anagni şəhərində Bonifasini yaxalayaraq həbsə aldı. İki gün sonra şəhərin əhalisi tərəfindən azad edilən Bonifasi bir aydan sonra vəfat etdi. Onun yerinə keçən Papa XI Benedik və daha sonra papa seçilən V Klemens IV Filipplə yaxşı əlaqələr yaratdılar. Klemensin 1309-cu ildə papa məclisini Romadan Aveniona köçürməsi və 1311-ci ildə Bonifasinin qəbul etdiyi bütün fərmanları ləğv etməsi Filipp üçün tam bir qələbə oldu. O, 1306-cı ildə bütün yəhudiləri Fransadan köçürüb mülklərini ələ keçirdi. Daha sonra isə əxlaqsızlıqla günahlandırdığı Templier təriqətinə qarşı hərəkətə keçdi. 1312-ci ildə Papa Klemensin də razılığı ilə təriqəti dağıdıb mallarına əl qoydu. O, digər tərəfdən də, Lion şəhərini və Burqundiya hersoqluğunu nəzarət altına alaraq ölkənin şərq sərhədlərini gücləndirdi. Müqəddəs Roma İmperatorluğu üzərində nəzarəti ələ keçirmək cəhdlərində isə eyni dərəcədə uğur qazana bilmədi. 1308-ci ildə qardaşı Çarlesi, 1313-cü ildə isə ikinci oğlu Filippi imperator seçdirmək üçün cəhdlər etsə də, bir nəticə əldə etmədi. 1313-cü ildə sülh müqaviləsinin şərtlərini yerinə yetirmədikləri üçün flandriyalılar üzərinə oğullarının başçılığı ilə ordu göndərərək özünə təslim edən Filipp, sonrakı ildə müxtəlif problemlərlə qarşı-qarşıya qaldı. 1314-cü ildə Papa Klemensin ölümü ilə ən mühüm dəstəyini itirən Filipp üçün, Flandriyada ilkindən daha böyük bir qiyamın başlanması ikinci zərbə oldu. O, Flandriyaya yeni səfər üçün hazırlaşsa da, atəşkəs görüşmələrində çətinliklərlə üzləşdi. Digər tərəfdən isə yaxın adamlarından biri ilə bağlı xəyanət söz-söhbətlərinin çıxması və müharibə üçün yığılan bütün pulların geri qaytarılması ilə əlaqədar tələblərin çoxalması onun vəziyyətini daha da çətinləşdirdi. Maddi çətinlikləri olan Filipp pulların qaytarılmasını gecikdirdikdə, müxalifət ona qarşı hərəkətə keçdi. Bu zaman yarım iflic keçirən Filipp ölümündən bir gün əvvəl qoyduğu son verginin ləğv olunması və öz adına səlib yürüşü təşkil edilməsi barədə əmr verdi. Ölümündən sonra oğulları X Lüdovik və V Filipp ard-arda hakimiyyətə gəldi.\n↑ King of France Philip IV // Faceted Application of Subject Terminology.\n↑ Felipe I de Navarra y IV de Francia. // Diccionario biográfico español (isp.). Real Academia de la Historia, 2011.\n↑ Philip IV , aka Philip the Fair/The Iron King // Athenaeum.\nBöyük katalan · Böyük norveç · Böyük rus · İspan bioqrafik · Kruqosvet · Laruss ensiklopediyası · Britannica (onlayn) · Brockhaus · Catholic (1997—…) · Notable Names Database · Universalis\nMənbə — "https://az.wikipedia.org/w/index.php?title=IV_Filip_(Fransa)&oldid=5435262"\n1268-ci ildə doğulanlar\n1314-cü ildə vəfat edənlər\nBu səhifə sonuncu dəfə 11 sentyabr 2020 04:41 tarixində redaktə edilib.


“Heydər Əliyev: Azərbaycanın dövlət müstəqilliyi əbədidir” kitabının təqdimat mərasimi olub – AZƏRBAYCANDA VƏTƏNDAŞ CƏMİYYƏTİNİN İNKİŞAFINA YARDIM ASSOSİASİYASI\nQafqaz Universitetinin akt zalında Heydər Əliyev İrsini Araşdırma Mərkəzinin yeni nəşri – “Heydər Əliyev: Azərbaycanın dövlət müstəqilliyi əbədidir” kitabının təqdimat mərasimi olub. APA-nın xəbərinə görə, “Heydər Əliyev: Azərbaycanın dövlət müstəqilliyi əbədidir” kitabı Azərbaycan Respublikasının dövlət müstəqilliyinin Türkiyə Respublikası tərəfindən tanınmasının 20 illiyinə həsr edilib. Kitabın türk dilində tam versiyası, ingilis dilində isə bütün sənədlərin qısa məzmunu təqdim olunub.\nTəqdimat mərasimini giriş sözü ilə Qafqaz Universitetinin professoru Cihan Bulut açıb. Sonra universitetin rektoru, professor Ahmet Sanıç qonaqları salamlayıb və təqdimatı keçirilən kitabın əhəmiyyətini vurğulayıb. Kitabın elmi redaktoru və ön sözünün müəllifi, millət vəkili Elxan Süleymanov, Türkiyənin Azərbaycandakı səfirliyinin müstəşarı Riza Kağan Yılmaz, Azərbaycan Xarici İşlər Nazirliyi İnformasiya İdarəsinin rəisi Cavanşir Məmmədov, universitetin professoru Abdulkadir Üregen və millət vəkili Aqil Abbas çıxış edərək “Heydər Əliyev: Azərbaycanın dövlət müstəqilliyi əbədidir” kitabı barədə danışıb, Azərbaycan-Türkiyə münasibətlərindən bəhs ediblər.\nQeyd edək ki, kitabın elmi redaktoru və ön sözünün müəllifi millət vəkili Elxan Süleymanov, “Heydər Əliyev İrsini Araşdırma Mərkəzinin Nəşrləri” seriyasının məsləhətçisi akademik Asəf Nadirov, yaradıcı qrupun rəhbəri Fuad Babayevdir.\nMəmləkətdə 1553 QHT xəbərləri 162 SİYASƏT 521


JENNIFER LOPEZ VƏ ÜZÜYÜ BAYDEN INAUQURASIYASI ZAMANI GÖZ QAMAŞDIRIR - XƏBƏRLƏR\nJennifer Lopez və üzüyü Bayden inauqurasiyası zamanı göz qamaşdırır\nLady Gaga, Jennifer Lopez üçün hər zaman çətin bir hərəkət olacaqdı. Əgər andiçmə günü kəmərlərin döyüşü olsaydı, heç bir yarışma olmazdı.\nYenə də J.Lo - onunla ağ rəngdə möhtəşəm çalışır Alex Rodriguezdən 1 milyon dollarlıq brilyant üzük tam şouda - Bu Torpaq Sizin Torpağınızdır və Amerikanın Gözəlinin qarışıq hissəsində şəxsi görüşünü keçirdi və bu gecəni gözləməkdən başqa bir şeyi oxuya biləcəyini təsdiqlədi.\nThe Bronx-un şəxsi Jenny-dən Blokdan gördüyümüz bütün qənimətləri sarsıdan sənətkarlıqdan bəzədilməmiş 51 yaşındakı məhsuldarlıq içərisində asan bir səmimiyyət var idi. Və hamısına bir az ispan dilini və 'Loud Get Loud' bir hissəsini əlavə etdiyi zaman xoş bir əlaqə oldu. (İspan dilində dedi: Hamısı üçün azadlığı və ədaləti olan bir millət.)\ngöylərin rəbbi emiliana\nGaga kimi, Lopez də marketinq kampaniyası boyunca Prezident Co Baydenə dəstək verdi. Və bu məhsuldarlıq, La Lopezin fevral ayının sonundakı Super Bowl yarı şousu ilə başlayaraq 2020 -ci ili Yeni İl Rockin Gecəsindəki başlıq məhsuldarlığı ilə bitən hər yerdə olmaq təəssüratını verdiyi 12 aylıq bir qasırğanı əhatə edir.\ncivciv fil anma günündə açıqdır


Bu gün də bəzi İslam ölkələrində məhərrəmlik matəm ayı kimi qeyd olunur, aşura xüsusi şəbihlərlə xatırlanır. Təbii ki, bəzi ölkələrdə, eləcə də Azərbaycanda uzun illər aşura günü ifrat “şəriət qaydaları” ilə müşahidə olunub. İmamların böyük xarakterinin tərənnümü, təəssüf ki, ayrı bir müstəvidə insanlara çatdırılıb. Bu barədə danışmağa, yazmağa dəyməz. Yazıldıqda yazılıb, deyildikcə də deyilib...\nModerator.az Aşura günü ilə bağlı Azərbaycan Cümhuriyətinin lideri Məhəmməd Əmin Rəsulzadənin qeydlərini diqqətə çatdırır. “İqbal” qəzetinin 1914-cü il, 14 noyabr sayında işıq üzü görən məqalədə müəllifin dəsti-xəttini saxlayırıq:\n"Vaqieyi-Kərbəlanı çox eşitmişik. Əhli-beytin məzlumiyyətlərini, min dürlü şəkil və növdə dinləmişik. Aşura gününün məzaliminə hər sənə göz yaşı və baş qanı tökərək gəlmişik. Gözlərimizlə bədənimizi zorlayaraq bu xüsusda əcirlər gözətləmişik. Yalnız bu, qiyamətə qədər böyük bir tufani-müsibət qoparan vaqeə haqqında ən az işlətdiyimiz bir şey vardır: əql!\nHalbuki, bu kimi ictimai və siyasi vaqeələrdən istifadə edə bilmək və hikmətinə lüzumunca aşina ola bilmək üçün hissiyatı bihudə yerə sərf edən göz yaşlarından ziyadə bundan faydalı nəticələr istehsal edə biləcək əqllə göz yaşlarını siləcək və millətlərə təskinlik bəxş edəcək bu böyük qüvvətə müraciət etməli və Aşura vaqeəsi üzərində düşünülməlidir."\n"Hüseyni məzlum bilib də halına ağladığımız halda hər qism bəla və müsibətləri ancaq ağlamaq və yalnız ağlamaq təriqi ilə istiqbal etmək məzlumiyyətinə öyrənən bizlər, imamın bu böyük ruhu ilə aşina olub ona imtisal etmək xəyalında heç olmuyoruz. Bəlkə də bu hal Kərbəla şəhidini məzarında da rahatsız etməkdədir. Əqidə, amal və məsləki yolunda ölümünə razı olub da nəfsini fəda edən kim olursa olsun böyükdür!"


İran qadınları zorakılıq və işsizlik kimi problemlərə diqqət çəkir\n"Amerikanın Səsi"nin verdiyi xəbərə görə, İranın özündə və mühacirətdə olan iranlı hüquq müdafiəçiləri Beynəlxalq Qadınlar Gününü İslam Respublikasında kişilər tərəfindən zorakılıqlar və koronavirusun təsirinə məruz qalan iqtisadi şəraitdə işsizlik də daxil olmaqla, qadınların üzləşdiyi bəzi çətinliklərə diqqət çəkərək qeyd edib.\n"İslam respublikasında böyüyən bir qadın olaraq rejim tərəfindən hücumlar, təhqirlər və tənqidlərə çox alışmışam" - deyə, İrandan olan dissident Nərgiz Məhəmmədi Amerikanın Səsinin Fars şöbəsinin bazar ertəsi Beynəlxalq Qadınlar Günü münasibətilə hazırladığı xüsusi proqramda yayımlanan video müsahibəsində bildirib.\n“Lakin son zamanlar rejimin mənə münasibətinə etiraz edirəm. Nəyə görə kişi polislər mənə hücum edib məni döyüb? Dəfələrlə məmurlardan mənə yazılı bir cavab göndərmələrini xahiş etmişəm, lakin cavab yoxdur” - deyə, o əlavə edib.\nİllərdir Beynəlxalq hüquq müdafiəçiləri tərəfindən haqsız olaraq həbsdə saxlanılmalarına son qoyulması tələb edildikdən sonra 48 yaşlı jurnalist və insan haqları müdafiəçisi Məhəmmədi oktyabr ayında beş illik həbs cəzasından azad edilib. Avqust ayında Amerikanın Səsinə göndərdiyi mesajında Məhəmmədinin Fransada yaşayan həyat yoldaşı Tağı Rəhmani onun ağ ciyər xəstəliyi, immun sisteminin zəifləməsi və 2019-cu ilin dekabrında həbsxanaya köçürülərkən döyüldüyü üçün həbsxanadan kənarda xüsusi tibbi yardıma ehtiyacı olduğunu bildirmişdi.\nLondonda yerləşən Amnesty International insan haqları qrupunun bildirdiyinə görə, 2015-ci ilin may ayında həbs olunan Məhəmmədi saxlandığı Tehranın Evin həbsxanasından ölkənin şimal-qərbindəki Zəncan şəhərindəki həbsxanaya köçürülərkən təzyiqlərə məruz qalıb.\nSosial mediada yayımlanan videolarda digər iranlı qadın hüquq müdafiəçilərinin də son illərdə islamçıların idarə etdiyi ölkədə mühafizəkar kişilər tərifindən hücumlara məruz qaldıqlarını görmək mümkündür.\nBelçikanın Leuven Katolik Universitetində İranın mədəni araşdırmaları üzrə doktorluq namizədi Leyli Nikonzar İranda qadınlara qarşı məişət zorakılıqılarının da ciddi bir problem olduğunu deyib. Amerikanın Səsinin Fars şöbəsinə müsahibəsində o, İranın sosial təminat təşkilatına istinad edərək, bu il psixoloji məsləhət mərkəzinə edilən telefon zənglərinin əvvəlki illərlə müqayisədə iki dəfə çox olduğunu və bu zənglərin çoxunun məişət zorakılığı ilə əlaqəli olduğunu deyib.\n"Nəzərə alın ki, ailə üzvləri evdə, qapalı bir məkanda günlərlə, aylarla [koronavirus səbəbindən] qaldıqda və işsizlik, stres, xəstəlik və ölüm kimi digər hallarla qarşılaşdıqda, ailə daxilində zorakılıq artacaq" - deyə, Nikonzar bildirib.\nLos-Ancelesdə yaşayan iranlı qadın haqları fəalı və jurnalist Məhbubə Abbasquluzadə Amerikanın Səsinə verdiyi müsahibəsində deyib ki, İranda qadınlara qarşı təzyiq və cinsi təcavüzələ mübarizə aparmaq üçün “Me Too” kimi ictimai hərəkat yoxdur. 2006-cı ildə amerikalı Tarana Berkin cinsi təcavüzə məruz qalmasından sonra dünya boyu fəallar cinsi zorakılıq hallarının qarşısını almaq və öz ölkələrində qurbanlara yardım etmək üçün “Me Too” hərəkatının şüarını yaymağa başladı.\nİranın Qadın və Ailə Məsələləri komitəsinin vitse-prezidenti Məsumə İbtkekar keçən ay regional bir forumda etdiyi çıxışı zamanı ölkədə məişət zorakılığı və qadınlara qarşı digər zorakılıq hallarının o qədər də çox olmadığını deyib. O, İranın bu cür problemləri olan digər ölkələrlə müqayisədə “daha yaxşı vəziyyətdə” olduğunu iddia edib.\nLakin Birləşmiş Millətlər Təşkilatının İnsan Haqları Şurasına təqdim ediləcək hesabatında İranda məişət zorakılığına dair "ciddi narahatlıqlar" olduğunu vurğulayıb.\nİran 1979-cu il BMT-nin Qadınlara qarşı ayrı-seçkiliyin bütün formalarının ləğvinə dair Konvensiyanı imzalamamış az sayda ölkələrdən biridir.\nQadın haqları hüquq müdafiəçiləri İran hökuməti Evin həbsxanası məhbus Beynəlxalq Əfv Təşkilatı Londonda


Qışda yarı yolda qalmaq istəməyənlər üçün » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAzərTAc xəbər verir ki, artıq qış fəsli özünün sərt üzünü göstərməkdədir. Hər fəslin öz qayğısı olduğu kimi, qışda da temperaturun aşağı düşməsi, yağışlı-qarlı, şaxtalı günlər, yolların buz bağlaması və digər məsələlər insanlar üçün müxtəlif problemlər yaradır.\nMövzu qış fəslində yol-nəqliyyat məsələsinə aid olduğundan deyə bilərik ki, soyuq və qarlı hava şəraitinin, əsasən, avtomobil sürücüləri üçün problemlər doğurduğu çoxlarına məlumdur. Belə günlərdə baş verən yol qəzalarının artması, avtomobillərdə tez-tez texniki problemlərin yaranması göstərir ki, sürücülər qış fəslinə ciddi hazırlaşmırlar. Bu yöndə Nəqliyyat Nazirliyinin, yol polisinin səlahiyyətli nümayəndələrinin kifayət qədər xəbərdarlıqları da var. Ancaq nədənsə bu xəbərdarlıqlara əhəmiyyət verilmir. Bu isə, öz növbəsində, sürücülərin xoşagəlməz hadisələrlə, qəzalarla qarşılaşmalarına səbəb olur. Son günlər havaların qarlı-şaxtalı keçməsi bu mövzunu daha da aktuallaşdırıb.\nQışda baş verən yol-nəqliyyat qəzalarının qarşısının alınmasında avtomobillərə göstərilən düzgün texniki qulluq önəmli məsələlərdəndir. Buna görə də mütəxəssislər bildirirlər ki, avtomobillərə düzgün texniki qulluq göstərilərsə və qış fəslinin yaradacağı çətinliklərə qarşı vaxtında tədbirlər görülərsə, yol qəzalarının sayını xeyli azaltmaq olar. İlk növbədə, avtomobillər qış fəslində tez-tez texniki baxışdan keçirilməli, qış rejiminə uyğunlaşdırılmalıdır. Bildiyimiz kimi, soyuq havalarda avtomobildə daha çox diqqət yetirilməli olan hissə akkumulyatordur. Çünki belə havalarda akkumulyatorlar daha çox enerji sərf edir. Əgər doldurulması mümkün olan akkumulyatorlardan istifadə olunursa, onu vaxtlı-vaxtında doldurmaq lazımdır.\nSilgəclərə qulluq göstərilməsi də unudulmamalıdır. Əgər onun şüşə ilə təmasda olan hissəsində çatışmazlıq varsa, bu, aradan qaldırılmalıdır. Şaxtalı havalarda avtomobilin silgəcindən istifadə etməzdən əvvəl onun şüşə ilə təmasda olan hissəsinin donmadığından əmin olmaq lazımdır. Yaxşı olar ki, istifadədən əvvəl üzərinə isti su axıdılsın. Arxa şüşənin və güzgülərin qızdırılıb-qızdırılmadığı yoxlanılmalı, o cümlədən bütün elektrik qızdırıcı cihazların sazlığına nəzarət edilməlidir. Həmçinin sürücülər avtomobildə duman faralarının saz vəziyyətdə olmasını da diqqətdən qaçırmamalıdırlar. Soyuq havalarda donmanın qarşısını almaq üçün mütləq antiflizdən istifadə edilməlidir. Suyun tərkibinə qatılacaq antiflizin miqdarını temperatura uyğun müəyyənləşdirmək olar.\nVaxtlı-vaxtında avtomobillərin əyləc sisteminə texniki baxış keçirmək lazımdır. Xüsusən, 4 çarxlı avtomobillərin əyləc sisteminin qış rejiminə hazır olub-olmadığı yoxlanılmalıdır. Həmçinin yağışlı, qarlı havalarda avtomobillərin təkərləri qış rejiminə uyğun olaraq dəyişdirilməlidir. Qış fəslində istifadə olunan təkərlərin üzərlərindəki naxışlar daha hündür olmalı, təkərlərin təzyiqi nisbətən aşağı salınmalıdır. Avtomobilin alt səthini palçıqdan qorumaq üçün isə qoruyucu vasitələrin saz olmasına diqqət yetirilməlidir.\nBəlkə də, bir çox sürücülərin fikir vermədikləri nüanslardan biri də salonun isidilməsidir. Əslində isə isidici sistemlər texniki nəzarətdən keçirilmədən ondan istifadə olunmamalıdır. Yay fəslində isidici sistemdən uzun zaman istifadə edilmir. Bu da həmin sistemdən qışda istifadə olunan zaman müəyyən problemlər yarada bilər.\nQarlı və buz bağlamış yollarda təkərlərin zəncirlənməsi də mühüm amillərdəndir. Qış fəslində bütün avtomobillərdə təkərlər üçün ən azı 2 zəncir olmalıdır. Dörd çarxlı avtomobillərdə isə 4 zəncirin saxlanılması məsləhətdir.\nBundan başqa, qarlı-şaxtalı havalarda avtomobillər arasında ara məsafəsinin saxlanılması da baş verə biləcək qəzanın qarşısının alınmasında önəmli rol oynayır.\nQış fəslinin sərt üzünün hələ qabaqda olduğuna diqqət yetirsək, sürücülərin bu amillərə fikir vermələrinin və avtomobillərinə düzgün texniki qulluq göstərmələrinin vacibliyi bir daha aydın görünər. Burada isə əsas məsuliyyət məhz sürücülərin üzərində düşür.\nŞaxtalı havada necə qorunmalı\n11 fevral 2013 13:27\n23 yanvar 2013 05:32\n14 yanvar 2013 22:05\n13 yanvar 2013 23:35\n13 yanvar 2013 20:24\nqarlı-şaxtalı havalarda avtomobillər arasında ara məsafəsinin saxlanılması da baş verə biləcək qəzanın qarşısının alınmasında önəmli rol oynayır.\n13 yanvar 2013 18:28\n13 yanvar 2013 12:28\n12 yanvar 2013 22:17\n12 yanvar 2013 21:52\n12 yanvar 2013 20:29\n12 yanvar 2013 19:49\n12 yanvar 2013 19:36\n12 yanvar 2013 19:12\n12 yanvar 2013 18:52\n12 yanvar 2013 18:41\nQarlı və buz bağlamış yollarda təkərlərin zəncirlənməsi də mühüm amillərdəndir\n12 yanvar 2013 18:17\n12 yanvar 2013 17:53\nooo,xebercun tewekkurler qardawim...\n12 yanvar 2013 17:52


§7. Rusiya XVII əsrin ikinci yarısında. I Pyotrun hakimiyyətə gəlməsi - H. 1\n§7. Rusiya XVII əsrin ikinci yarısında. I Pyotrun hakimiyyətə gəlməsi. Hissə 1.\nTest ID - 80015\nMüəllif: Qonaq__1312713 (Əlavə edilib: 07.10.2014)\n1700 cü ildə İstanbul müqaviləsindən Fərqli olaraq 1711 ci il prut sülhündə:\nQərbi Belarusiya Rusiyaya verildi\nSağsahil Ukrayna Osmanlıya verildi\nRusiya Qara dənizdə ilk dəfə möhkəmləndi\nAzov Qalası Osmanlıya verildi\nAzərbaycan iki Hissəyə parçalandı


Çin Ultrasonik Təmizləyici İstehsalçıları və Təchizatçıları - Clangsonic\nEv > Məhsullar > Ultrasonik Təmizləyici\nUltrasonik təmizləyici, ultrasəs təmizləyici maşın olaraq da bilinir və sənayeye ümumiyyətlə ultrasəs təmizləyici maşın deyilir. Kiçik kiçik ultrasəs təmizləyici maşın, şimal ultrasəs təmizləyici maşını qərəzlidir, cənub ultrasəs təmizləyici maşını qərəzlidir, qəti şəkildə, ultrasəs təmizləyici maşın Ultrasonik təmizləyici mahiyyət etibarilə fərqlidir, ancaq fərqli bir metoddur.\nUltrasonik təmizləyici təmizlik ultrasəs təmizlənməsi prinsipi olaraq istifadə olunur və xüsusən dərin dəliklər, kor deliklər və yivlər üçün ən ideal olan obyektin hərtərəfli təmizlənmə effektini əldə edə bilər və heç birinin materialına və dəqiqliyinə təsir göstərmir. obyekt. Eyni zamanda, biyokimya, fizika, kimya, tibb, tədqiqat və kolleclər təcrübəsində ekstraksiya, qazın çıxarılması, qarışdırılması və hüceyrələr.\nUltrasonik təmizləyici alətlər elektron cihazlarda, yarımkeçirici gofretlərdə, dövrə lövhələrində, örtük hissələri, optik linzalar, səs başlıqları, polyester filtr, kimyəvi lif yayları, əyiricilər, printer inkjet başlıqları, lateks qəlibləri, maqnit materialları, tibbi avadanlıqlar, cərrahi alətlər, şüşə qablar, fotoqrafiya alətləri, rabitə avadanlığı, yanğın maskaları, paslanmayan poladdan hazırlanmış məmulatlar, qızıl və gümüş zərgərlik əşyaları, saat hissələri, eynək hissələri, tikiş maşını hissələri, dəqiq maşın hissələri, hidravlik hissələr, pnevmatik hissələr, aparat alətləri, teeits, rulmanlar, val plitələri, yağ nasosları, kimyəvi yağ, injektorlar, silindr başlıqları, silindr başlıqları, silindrlər, lokomotiv hissələrinin təmizlənməsi, çıxarılması, paslanması və karbon və səth təmizlənməsi, xüsusən dərin dəlik, kor deşik Konkav qabığın təmizlənməsi ən ideal avadanlıqdır.\nUltrasonik təmizləyicilərin üstünlükləri aşağıdakılardır:\n(1) Təmizləmə sürəti sürətli, təmizləmə təsiri yaxşı, təmizləmə yüksək, iş parçası tutarlıdır və iş parçasının səthi zədələnməyib.\n(2) Təmizləyici mayəyə, təhlükəsiz və etibarlı, təmiz və təmiz toxunmağınıza ehtiyac yoxdur.\n(3) Solvent, istilik enerjisi, iş yeri və süni.\nTəmizləmə dəqiqliyi yüksəkdir və yüngül ləkə hissəcikləri təmizlənə bilər.\nSənaye Ultrasonik Paltaryuyan\nRM seriyası, sənaye tətbiqetmələrinə uyğun sənaye ultrasəs paltaryuyan maşındır. Əsas komponent ultrasəs generatoru, yüksək təmizləmə səmərəliliyinə, sadə əməliyyatlara və yerində ayıklamağa ehtiyac duymayan ən qabaqcıl T texnologiyası platformasını qəbul edir. Sənaye ultrasəs paltaryuyan maşın metal məhsullarda, avtomobil hissələri, elektronika təmizlənməsi, tibbi alətlər, optik şüşə təmizləmə və s.\nUltrasonik Filtr Təmizləmə Maşın\nUltrasonik filtr təmizləyici maşın R Seriyası, sənaye tətbiqetmələrinə uyğun entegre ultrasəs təmizləyici maşındır. Əsas komponent ultrasəs generatoru, yüksək təmizləmə səmərəliliyinə, sadə əməliyyatlara və yerində ayıklamaya ehtiyac duymayan inkişaf etmiş T texnologiyası platformasını qəbul edir. Ultrasonik filtr təmizləyici maşın metal məhsullarda, avtomobil hissələrində, elektronik təmizlənmədə və s. Geniş istifadə edilə bilər.\nDaldırma Ultrasonik Təmizləyici\nDaldırma ultrasəs təmizləyici R seriyası, sənaye tətbiqetmələri üçün uyğun entegre ultrasəs təmizləyici maşındır. Əsas komponent ultrasəs generatoru, yüksək təmizləmə səmərəliliyinə, sadə əməliyyatlara və yerində ayıklamaya ehtiyac duymayan inkişaf etmiş T texnologiyası platformasını qəbul edir. Daldırma ultrasəs təmizləyicisi metal məhsullarda, avtomobil hissələrində, elektronik təmizlənməsində və s. Geniş istifadə edilə bilər.\nFabrikimizdən yüksək keyfiyyətli Ultrasonik Təmizləyici almaq üçün xoş gəlmisiniz, Clangsonic, Çində Ultrasonik Təmizləyici əsas texnologiya, istehsalçı və tədarükçülərin AR-GE sahəsində ixtisaslaşmış yüksək texnologiyalı bir müəssisədir. Yolumuzda 15-dən çox patent və bir çox məhsul yeniliyi qeyd etdik. İstifadəçilərə birdəfəlik tamamlanmadan zövq almağa, vaxta qənaət etməyə və səmərəliliyi artırmağa imkan verən xüsusi xidmətlər, bir pəncərə həlli təqdim edəcəyik.


“Dahilərə ithaf” adlı sərgi açıldı - 8 Мая 2010 - ADRA\nCümə, 19.10.2018, 15:41\nГлавная » 2010 » May » 8 » “Dahilərə ithaf” adlı sərgi açıldı\n“Dahilərə ithaf” adlı sərgi açıldı\nMədəniyyət və Turizm Nazirliyi, Lətif Kərimov adına Azərbaycan Xalçası və Xalq Tətbiqi Sənəti Dövlət Muzeyinin birgə təşkilatçılığı ilə mayın 7-də Eldar Mikayılzadənin "Dahilərə ithaf” adlı sərginin açılışı olub.\nMəlumatlara görə, tədbirdə Tahir Salahov, Ömər Eldarov və digər tanınmış rəssamlar, sənət adamları iştirak edib.\nMədəniyyət və turizm nazirinin müavini Ədalət Vəliyev Eldar Mikayılzadənin əsərlərini müasir xalça sənətinin ən gözəl nümunələri kimi dəyərləndirib: "Eldar Mikayılzadə öz yaradıcılığı ilə Azərbaycan xalçaçılığının timsalında tarix boyu rəmzlərlə və dekorativ stilizə ilə məşhur olan xalçaçılığa fəlsəfi düşüncə gətirdi. Burada sərgilənə əsərlər sırasında ulu öndərlə bağlı əsərlər də yer alıb. Heydər Əliyev və Zərifə Əliyevanın təsvir olunduğu tabloda iki ruhun qovuşması ön plana çəkilir. Heydər Əliyevin portreti olan xalçada Azərbaycanın hər bölgəsindən bir dağ və tarixi abidənin təsviri verilib”.\nTahir Salahov bu sərginin açılışında iştirak etdiyi üçün çox şad olduğunu bildirib: "Bizim emalatxanalarımız da yaxında yerləşir. Eldar çox istedadlı rəssamdır. Mənim də "Dədə Qorqud” əsərimi xalçaya köçürüb”.\nSənətşünas Ziyadxan Əliyev rəssamın yaradıcılıq məziyyətlərindən söhbət açıb. Qeyd edib ki, Eldar Mikayılzadənin əsərləri dünyanın ən məşhur muzeylərində sərgilənib: "Bu sərgidə 7 xalça nümayiş olunur. Amma istərdim bundan da çox olsun. Mənim fikrimcə, Eldar Hüseynzadə özü deməməlidir ki, mənim xalçamı alım”.\nSonda Eldar Mikayılzadə sərgi təşkilatçılarına öz təşəkkürünü bildirib: "Sənət müştərəkdir. Yalnız müəllifə yox, həm də xalqa məxsusdur. Mən xalqımdan razıyam”.\nQeyd edək ki, Eldar Mikayılzadə Əzim Əzimzadə adına Rəssamlıq məktəbini və İncəsənət İnstitutunu bitirib. 1984-cü ildən xalçaçı-rəssam kimi fəaliyyətə başlayıb. Müxtəlif illərdə London, Paris, İstanbul və Brüsseldə fərdi sərgiləri keçirilib. Frakfurtda keçirilən sərgidə "Yaranış” xalçası qızıl medala layiq görülüb. Əsərləri Rusiya, Böyük Britaniya, Fransa, Türkiyə, Səudiyyə Ərəbistanı və Küveytdə şəxsi kolleksiyalarda saxlanılır.\nПросмотров: 443 | Добавил: Elvin | Рейтинг: 0.0/0


Qobustan rayonu 5 noyabr 2014-cü il tarixindən start verilən I Ümumrespublika Yaşıllaşdırma Marafonuna qoşulmuşdur.\nƏrazisi: 1531,6 kv.km\nƏhalisi: 41,8 min nəfər\nMərkəzi: Qobustan şəhəri\n5 noyabr tarixli ağacəkmə aksiyası\n5 noyabr tarixində Qobustan Rayon İcra Hakimiyyətinin təşkilatçılığı ilə I “Ümumrespublika yaşıllaşdırma” marafonu çərçivəsində keçirilən ağacəkmə aksiyası zamanı Heydər Əliyev prospektində, Bakı-Şamaxı yolunun Qobustan şəhəri ərazisindən keçən hissəsinin sağ tərəfindəki sahədə Eldar Şamı, Sərv və Liandra cinsindən olmaqla 950 ədəd ağac əkilmişdir. Aksiyada 325 nəfər iştirak etmişdir.\n8 noyabr tarixində Qobustan Rayon İcra Hakimiyyətinin təşkilatçılığı ilə I “Ümumrespublika yaşıllaşdırma” marafonu çərçivəsində Heydər Əliyev prospektində keçirilən ağacəkmə aksiyası zamanı 1000 ədəd qızılgül və 1000 ədəd liandra əkilmişdir. Aksiyada 463 nəfər iştirak etmişdir.Aksiya davam edir.\n19 noyabr tarixində Qobustan Rayon İcra Hakimiyyətinin təşkilatçılığı ilə I “Ümumrespublika yaşıllaşdırma” marafonu çərçivəsində Şəhərin M.Balakişiyev küçəsinin kənarında və Bayraq Meydanında keçirilən ağacəkmə aksiyası zamanı 300 ədəd çinar ağacı əkilmişdir.\n11 mart - 11 aprel tarixli ağacəkmə aksiyaları\nI “Ümumrespublika Yaşıllaşdırma” marafonu çərçivəsində Yevlax rayonu ərazisində 11 mart 2015-ci il tarixindən 11 aprel 2015-ci il tarixinə qədər Eldar şamı, Sərv, Xan çinar, akasiya, Qarağac, müxtəlif meyvə ağacları, liandra, müxtəlif qızıl gül kolları olmaqla ümumilikdə 9904 ədəd ağac əkilmişdir.


Bakının havası meteohəssas insanlarda narahatlıq yaradacaq – medpress.az\nMedpress.az-a Ekologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, havanın hərarəti Bakıda və Abşeron yarımadasında gecə 4-6, gündüz 7-9 dərəcə isti təşkil edəcək.\nAzərbaycanın rayonlarında hava şəraitinin əsasən yağmursuz keçəcəyi, lakin gecə və axşam bəzi şimal və şərq rayonlarında yağış yağacağı gözlənilir. Bəzi yerlərdə duman olacaq. Şərq küləyi əsəcək.\nHavanın hərarəti gecə 1-5, gündüz 7-10 dərəcə isti, dağlarda gecə 0-5 dərəcə şaxta, gündüz 2-4 dərəcə isti təşkil edəcək.\nNazirlik xəbərdarlıq edir ki, Bakıda və Abşeron yarımadasında dekabrın 20-21-də hava şəraitinin qeyri-sabit keçəcəyi, arabir yağış yağacağı gözlənilir. Bəzi yerlərdə intensiv olacağı ehtimalı var.\nHava rubrikalarında dərc olunub. Açar sözlər: hava, narahatlıq, rütubət


Siyasi şəhidlik yolunu seçmişəm... | Xural qəzeti\nƏsas Səhifə/SİYASƏT/Siyasi şəhidlik yolunu seçmişəm…\nSiyasi şəhidlik yolunu seçmişəm…\nVidadi İsgəndərli Prezidentə müraciət etdi\nSizə bildirirəm ki, 2007-ci ildən Azərbaycanda hüquq müdafiəçisi kimi fəaliyyətə başlamışam. Ölkəmizdə bir çox insanlarin pozulmuş hüquqlarının bərpası uğrunda mübarizə aparmışam. Mənim iş fəaliyyətim ölkə mətbuatında öz əksini tapmişdır. 2010-cı ilin noyabr ayında Azərbaycanda kecirilən parlament seçkilərində 89 saylı Göyçay-Ağdaş dairəsindən müstəqil surətdə öz namizədliyimi irəli sürmüşdüm. Qanuni hüquqlarımdan istifadə edərək, bir çox çətinliklərə və maneələrə baxmayaraq seçicilərlə goruşlər keçirdim. Seçicilərə deputat seçiləcəyim halda ölkəmizdə demokratiyanın inkişafı, insan hüquqlarının qorunması, korrupsiya və rüşvətə, məmur özbaşınalığına , ölkə xəzinəsini amansız talan edən maliyyə oliqarxlarına qarşı amansız mübarizə aparacağıma söz verdim.\nSeçkinin nəticələri saxtalaşdırılacağı halda hüquqi müstəvidə yerli məhkəmə orqanlarına və Avropa Məhkəməsinə müraciət edəcəyimi demişdim. Seçkinin son nəticələri saxtalaşdırıldığından parlamentə seçilə bilmədim.\nSeçki saxtakarlığını sübut edən hüquqi sənədlər, aidio-video lentlər disk şəklində toplanmış və 2011-ci ildə Avropa Məhkəməsinə göndərilmişdir.\n5 nayabr 2010-cu il tarixdə İctimi televiziyadakı çıxışında Göyçay şəhər icra başçısı Mənsur Məmmədovun Göyçay əhalisinə divan tutmasından, onun yaxın qohumu Nəqliyat Naziri Ziya Məmmədovun Göyçay rayonunda qanunsuz tikdirdiyi villalardan , Nəqliyat Departamentinin işçilərinin qanunsuz əməllərindən, məmur özbaşınalığına və hüquq mühafizə orqanlarının qanunsuz hərəkətlərinə son qoyulmasını qeyd edtmişdim. Bu tənqidi çıxışımdan sonra yerli İcra Başçısı, maliyyə oliqarxları və hüquq mühafizə orqanlarının rəhbərləri onları ifşa edtiyim üçün mənə qarşı birləşərək düşmənçilik mövqeyində durmuşlar.\nMən çıxışımda qeyd etdim ki, Göyçay Rayon icra başçısı Mənsur Məmmədov rayonun abadlaşdırılması, bir çox tikinti işlərinin başa çatdırılması üçün sahibkarlardan tutmuş imkansız adamlara qədər hamıdan məcburi qaydada pul toplayır.\nİcra başçısı ilə şəxsən görüşərək, insanların haqqını pozmamağa və bu hərəkətlərə son qoyulmağını tələb etdim. Qeyd etdim ki, əgər yuxarıdan belə bir göstəriş varsa, Bankda hesab açılsın, əhalinin maddi təminatlı hissəsi bu hesaba pul köçürsün və pulların hesabı komisiya tərəfindən dəqiq aparılsın. Sizcə kim haqlıdır ?\nCƏNAB PREZİDENT! İcra başçısı Mənsur Məmmədov, yoxsa Hüquq Müdafiəçisi Vidadi İsgəndərov? Bütün bunlar haqqında Sizə çox saylı müraciətlər etmişəm. Ümid edirdim ki, müraciətim Sizə çatacaq və Siz tədbir görəcəksiniz. Hal-hazırda mən zindandayam, Mənsur Mənmmədov isə xarici dövlətlərdə, bahalı kurortlarda haram pullarla “GƏRGİN İŞ REJİMİNDƏN SONRA” dincəlir. Mən həbsxanada olmağımla qürur duyuram, mənəvi rahatlıq tapıram, ona görə ki, mən Azərbaycan xalqına zülm edənlərə qarşı mübarizə aparıram. Bu yolun başlanğıcında boynuma kəfən keçirmişəm. Nəzərinizə çatdırıram ki, 2 fevral 2009-cu il tarixdə Sizin Göyçaya səfəriniz zamanı rayon icra başçısı Mənsur Məmmədov Göyçay şəhərini içməli su ilə təmin etməsi, qurğunu işə salması üçün düyməni basmanızı Sizdən xahis etmişdi. Həmin gündən uzun müddət keçməsinə baxmayaraq, bu günə qədər Göyçay xalqı içməli su tapmır. Əhali içməli suyu pulla alır.\nYoxlayın, bəlkə mən yalan deyirəm? Əgər həqiqətdirsə Göyçay xalqı Mənsur Məmmədov barədə qəti tədbir görüləcəyi günü gözləyir. 2011-ci il tarixdə parlament seçkilərində kütləvi saxtakarlıq faktlarını aşkarlayaraq MSK–ya və Göyçay rayon məhkəməsinə müraciət etdikdən sonra mənə qarşı seçki məntəqəsində komisiya üzvlərinin zinət əşyalarını oğurladığım haqqında protokol tərtib etdilər. Seçki komissiyasının və seçicilərin səsvermə hüquqlarını pozduğum üçün məni saxta ittihamla Az.Res.CM 159.4.1, 160.2.1 və 132 maddələri ilə cinayət işi açıblar (saxta və uydurma maddələrlə).\nİstintaqda mənə qarşı ifadə verən 4 şahiddən 3-ü ruhi xəstədir, psixatiriya dispanserində qeydiyatdadirlar. Televiziya kanallarında korrupsiya, rüşvət, meyit alverində adları hallanan Baş Prokuror Zakir Qararalovun rəhbərlik etdiyi prokurorluq orqanlarının apardığı ağır cinayət işlərinin nəticəsidir ki, indi ruhi xəstələr məni qanuna riayət etməyə dəvət etmək barədə izahatı yazdırırlar. Qarşılığında isə Göyçay rayon icra başçısı Mənsur Məmmədov həmin şahidə (ruhi xəstə) torpaq sahəsi ayıraraq ev tikdirmək üçün ona maliyyə yardımı edir. Mənə qarşı 2010-cu ildə açılmış cinayət işi sübuta yetirilmədiyi üçün 2011-ci ilin yanvar ayında xitam edilib. 2011-ci ildə aprel ayında isə İctimai Palata tərəfindən demokratik islahatlar keçirilməsi şüarı ilə mitinq keçirən müxalifət tərəfdarlarının iştirak etdiyi mitinqdə içtimai nəzarət funksiyasını həyata keçirmək fəaliyyətimdən istifadə edərək, mitinqdə monitorinq keçirərkən polislər məni qanunsuz olaraq həbs ediblər. Telefon vasitəsi ilə çəkiliş edərkən telefonumu əlimdən alıb sındırdılar. Məhkəmə qanunu kobud surətdə pozaraq, mənə 2 apreldə 7 gün (sutka), 17 apreldə 15 gün (sutka) qanunsuz olaraq həbs cəzası verdi. İnsan haqlarını qoruyan Beynəlxalq Təşkilatlar bu kobud qanunsuzluqlara görə çox saylı bəyanatlar vermişlər.\nQanunsuz həbslərin və saxta ittihamların nəticəsidir ki, mənim adım artıq beynəlxalq hüquq müdafiə təşkilatları (Human Rights Watch, Amnesty İnternational, FreeLine və sairə) tərəfindən siyasi məhbuslar siyahısına əlavə olunmuşdur.\n2011-ci ildə mənə qarşı uydurma ittihamlar yenidən başlayaraq, Az.Res. CM 159.4.1 (seçki komisiyasının işinə mane olma), 160.2.1(seçicilərin öz iradəsi ilə səs vermə hüququna mane olma), 132 (adam döymə) cinayət işi açıldı.\nRuhi xəstəni döymədiyimin əyani sübutu var və bu sübutun istintaqa verilməsinə qarşı, dünya tarixində görülməyən metodlardan istifadə edilir. 2010-cu ilin noyabr ayında keçirilən parlament seçkiləri bütün məntəqələrdə, o cümlədən Göyçay seçki məntəqələrində seçki prossesi kameralar vasitəsi ilə izlənilib. Bu çəkilişlər əyani sübut kimi istintaqa verilmir. Nə üçün? Həqiqəti xalq bilir, həqiqəti bütün dövlətlər bilir, bilməyənlər də biləcək. Əgər bu həqiqətlərin Azərbaycan xalqının bilməsində maraqlısınızsa, bu çəkilişlərin İstintaqa verilməsini təmin etmənizi xahiş edirəm. Baxmayaraq ki, Respublika Baş Prokurorun birinci müavini Rüstəm Usubovun istintaqa verdiyi yazılı təqdimatı məhkəmənin gedişində hakim Elxan Süleymanov məhkəmə iştirakçılarına elan etdi. Rüstəm Usubov seçki zamanı kameralar tərəfindən çəkilmiş lentin istintaqa təqdim edilməsinə göstəriş vermiş, lakin hadisələri canlı qeyd etmiş lent gizlədilir. Sizə bildirirəm ki, məhkəmənin birinci günü məhkəmədə ABŞ səfirliyinin nümayəndəsi prosesi sona qədər izlədi. Ölkəmizdə fəaliyyət göstərən xarici ölkə səfirliklərinin də məhkəmə prosesini izləyəcəyi gözlənilir. Məhkəmənin ilk günündə məhkəmə prosesində çoxsaylı insanların iştirak etməsi, prosesin dünyanın aparıcı dövlətlərinin diqqət mərkəzində olması və proses zamanı zərərçəkmiş qismində dindirilən ruhi xəstə (şahid qismində) məhkəmədə məni tanımadıqlarını və mənim onlara heç bir zərər yetirmədiyimi bildirmişlər. Onlar ibtidai istintaqa verdikləri ifadədən imtina etmiş, bu ifadələri onları qorxudaraq, hədə-qorxu gələrək aldıqlarını söyləmişlər. Bundan qorxuya düşmüş ittiham tərəfi və ruhi xəstələrdən ibarət saxta şahid toplamaqda onlara köməklik edən yerli İcra Hakimiyəti təşvişə düşmüş, ifadə verdikdən sonra şahidləri İcra Hakimiyətinə çağıraraq, onlara hədə-qorxu gələrək, yenidən məhkəməyə qayıtmasını və ibtidadi istintaqa verdikləri izahatı dəyişdirilməsini tələb edirlər və əks təqdirdə onları həbs etməklə hədələyirlər.\nMəhkəmə prosesi başlamazdan qabaq İcra Hakimiyətinin hüquq şöbəsinin müdirü Ruslan Əlizadə və Rəşad Şükürov məhkəmədə iştirak etmək istəyən insanların siyahısını tərtib edərək onların növbəti məhkəmə prosesində iştirak edəcəyi halda fiziki şəxslərə maliyyə hədə-qorxusu, dövlət sektorunda işləyənləri işdən qovmaq, digər şəxsləri isə müxtəlif vasitələr ilə həbs edəcəkləri ilə hədələyirlər.\nMəhkəmə prosesində fasilə zamanı şahid qismində dindiriləcək Şəhadət və Qarabağlar kəndinə gələrək gələcəkdə dindiriləcək şahidlərə hədə-qorxu və təzyiqlər göstərilərək ibtidai istintaqda onlardan təzyiq vasitəsi ilə alınmış ifadələri təsdiq etməsini tələb edirlər, əks təqbirdə onları cəzalanacaqları ilə hədələyirlər. Hesab edirəm ki, məhkəmənin gülünc sonluğu xarici dövlətlərin və beynəlxalq insan haqları təşkiltlarının nəzərindən qaçmayacaq.\nAzərbaycanı beynəlxalq səviyyədə gülünc günə qoymaq istəyənlər gec-tez layiqli cəzasını alacaqlar. Nəzərinizə çatdırıram ki, 4 aya yaxın müddətdir ki, qanunsuz zindanda yatıram, bu müddətdə sağlamlığıma və həyatıma qəsd təhlükəsi olub , mənə mənşəyi bəlli olmayan iynələr vurulub. Mən cinayətkar deyiləm, qanunları yaxşı bildiyimdən, qanunlara böyük hörmət edirəm. Əsl cinayətkarlar mənim həbsimə sifaris verənlərdir, əsl cinayətkarlar mənə saxta ittiham verənlərdir, əsl ciyarətkarlar mənə qarşı ədalətsiz hökm çixaranlar olacaq, əsl cinayətkarlar Azərbaycanı dünyada insan sivilizasiyasindan uzaq, qanunlara hörmət etməyən, hər saniyə insan haqlarınını kobud surətdə tapdalandığı imicini yaradan insanlardır. Bunu mən bütun dünyaya və Azərbaycan xalqına ədalətli zaman gələndə sübut edəcəm, əgər həyatıma namərdcəsinə sui-qəsd təskil edilməsə.\nMənim həbsim siyasi xarakter daşıyır. Maliyyə oliqarxları korrupsiyalaşmış prokurorluq və ədliyyə sisteminin mənə qarşı maraqlarının üst-üstə düşməsi və siyasi razılıq əldə edildikdən sonra mən həbs edilmişəm. Mənim siyası həbsim və mənə qarşı çıxarılacaq ədalətsiz hökmdən sonra BMT-nin İnsan Haqları Komitəsində və dünyanın nüfuzlu insan haqları təşkilatlarında, ABŞ Dövlət departamentinin İnsan Haqları Komitəsində öz əksini tapacağı buna sübut olacaq.\nMən bir hüquq müdafiəçisi olaraq, Azərbaycanda demokratiyanın inkişafı, insan hüquqlarının qorunması, məmur özbaşınalığına qarşı mübarizə aparmaq, siyasi şəhidlik yolunu seçmişəm. Mənim həyatıma qəsd olacağı halda siyasi məsuliyyət Sizin üzərinizdə qalacaq.\nHÜQUQ MÜDAFİƏÇİSİ VİDADİ İSGƏNDƏROV\nVidadi İsgəndərovla bağlı müraciət...\nTürkiyə təhlükəli dönəmə girdi!


hüseyn cavid - Sözaltı Sözlük\nsözaltı günlük - məhəmməd əmin rəsulzadə ensiklopediyası - dünənin ən bəyənilənləri - iblis - kokoreç - nərgiz operası - milliyyətçilik - kapitalizmin zərərləri - nida vətəndaş hərəkatı\n1. tanrısı gözəllik və sevgi olan dahi azərbaycan şairi.\n(bax: mənim tanrım)\n04.08.2013 14:42, uzuncorab hippi\n2. məsciddə əsərinin axırındaki "yüksəliş varsa,səbəb alçaqlıq" sözü ilə ağlımda yer tutmuş şair.\n"nə əcayib sürü, yahu, bunlar\nyüksəliş varsa, səbəb alçaqlıq...”\n19.11.2013 03:50, toyaşalvarsızburaxmırlar\n3. 2ci sinif ana dili dersliyinde qız məktəbində sheiri tercume* olunaraq shagirdlere teqdim edilmish shair. "var, əmican, var" falan.\n19.11.2013 08:12, uzuncorab hippi\n4. 5 dekabr 1941-ci ildə rusiyanın irkutsk vilayətində 59 yaşında vəfat etmişdir, 1986-cı ildə məzarı heydər əliyev tərəfindən naxcıvana köçürülmüşdür.\n19.11.2013 10:38, altmışdoqquz\n5. 20.ci esr azerbaycan edebiyyatının en görkemli nümayendelerindendir.azerbaycan dramaturgiyasına 'iblis','ana','peyğember','şeyx senan' kimi şaheserleri bexş eden,edebiyyatımızda romantizm cereyanın banilerinden biri.cavid,her halda,azerbaycan edebiyyatında eserlerini en çox oxuduğum,haqqında da en çox araşdırdığım yazarlar biridir.ve burda bir nüansı da qeyd eliyim.demeli,almanların en önemli dramaturgu hesab edilen, tarixçi,filosof,şair friedrich schillerin de eserlerini oxurken sanki onun istifade etdiyi dilin,üslubun,hadiselerin axış terzinin filan mene daha önceden tanış geldiyini hiss etmişdim.bir az araşdırdıqdan sonra schillerle cavid arasında kendimce çox benzerlikler de tapmışdım ve yadımdadır ki,bunu da her kese deyirdim,yeri geldi gelmedi.tebii ki,kimse de meni qırmamaq üçün bir şey söylemirdi.amma,bilirdim ki,fikirleşirler ki,sen allah buna bax de..işi gücü qurtarıb..nese ki,iller ötdü.ve bir gün menim elime tesadüfen 'cavidi xatırlarken ' adlı bir kitab keçdi.ve,o kitabda cavid haqqında xatirelerini,fikirlerini bölüşen bir yazarımız(teessüf ki,adını deqiq xatırlamıram) deyirdi ki,sen deme schiller cavidin en sevdiyi,en çox teqdir etdiyi ve araşdırdığı dramaturq olub..ve artıq bunu da oxuyandan sonra kimse meni susdura bilmezdi..\nxülase, 'kesse her kim tökülen qan izini ,qurtaran dahi odur yer üzünü' misralarının ve daha nice mükemmel replikaların sahibi olan,daha çox öyrenmeli olduğumuz,daha çox deyer vermemiz gereken biridir hüseyn cavid..\n11.02.2014 05:48, jasmin\n6. qız məktəbində hüseyn cavid\no allah ki, yeri-göyü,\ninsanları xəlq eylər.\n-sonra onun gönderdiyi elçilər.\n-başqa sevdiklərin nasıl,yoxmu?\n-anam, babam, müellimem\nbir de bütün insanlar...\n17.02.2014 00:04, altay\n7. xəyal!... əvət,yaşadan yalnız əhli-halı odur,\nyaşarsa bir könül, az çox xəyal içində yaşar\n07.01.2015 01:58, fripp\n8. baş nazir artur rasizadənin babasının qardaşı.\n25.10.2016 13:50, bakirfikir\n9. "ey varlığı yox, yoxluğu vardan daha dilbər\nruhum səni izlər...\nlütf et, o gözəl çöhrəni bir an bana göstər..\nkönlüm səni özlər.." misralarının sahibi.\n15.04.2017 12:59, ahadesquieu\n10. en, gəl bana, yaxud bəni yüksəklərə qaldır,\nqaldır bəni, ta görməyim insandakı zülmi,\nbaq, yer üzü inlər.\nya rəb, bu cinayət, bu xəyanət, bu səfalət\ninsanları xəlq etmədə var bəlkə də hikmət,\niblisə nə hacət!?\ndeyə davam edən iblis əsəri\n16.04.2017 23:02, chromosome


Naxçıvan TV - H.Əliyev adına Hərbi Liseyin məzunları təhsillərini davam etdirmək üçün Bakıya yola salınıb - VİDEO\nƏlahiddə Ümumqoşun Ordunun mətbuat xidmətindən NUHÇIXAN-a verilən məlumata görə, Heydər Əliyev adına Hərbi Liseydə keçirilən yolasalma mərasimində Əlahiddə Ümumqoşun Ordu komandanı, general-leytenant Kərəm Mustafayev çıxış edərək ali hərbi təhsil almaq hüququ qazanan kursantlara uğurlar arzulayıb.\nBildirilib ki, 56 kursantla fəaliyyətə başlayan hərbi liseyin 3 mindən artıq məzunu ötən dövr ərzində ölkəmizdə və xaricdə ali hərbi məktəblərə qəbul olunublar. Hazırda Azərbaycan Respublikasının Silahlı Qüvvələrində liseyin 2 minə yaxın məzunu zabit kimi xidmət edir. Bu gün hər birimizi daha da qürurlandıran Heydər Əliyev adına Hərbi Liseyin məzunlarının Ordu sıralarında şərəflə və məsuliyyətlə xidmət etmələridir.\nSonra gələcəyin zabitlərinin təntənəli keçidi olub. Beləliklə də ali hərbi təhsil almaq hüququ qazanan kursantlar Bakı şəhərinə yola salınıblar.


Sağlam ol – Forbest\nəsas səhifəForbest+Sağlam ol\nÜRƏK QRİPİnin təhlükələri. ƏN ÇOX KİŞİLƏR YAXALANIR\nQripin ürək çatmazlığına ya da ağciyərdə maye toplanmasına səbəb ola biləcəyi barədə məlumatınız var? Bəli, çox zaman ciddi xəstəlik kimi qəbul etmədiyimiz qrip orqanizm üçün təhlükəyə çevrilir. Tibb.fins.az sizə haqqında az daha çox…\nQan vermək orqanizmi daha da sağlam edir – BiLMƏDİYİNİZ FAYDALARI\nBir çox insan xəstəlik, ya da hər hansı qəzadan sonra qan tapmadığı üçün həyatını itirir. Bunun üçün də qan verərək həmin insanlara həyat bəxş etmək olduqca humanist bir davranışdır. Bəs daha çox…\nGələcəkdə övladınızın boyu neçə olacaq? – BU CÜR HESABLAYIN\nBöyümə uşaq sağlamlığının ən əhəmiyyətli göstəricilərindən biridir. Hər bir valideyn övladının ucaboy olmasını arzulayır. Bunun üçün müəyyən qida məhsullarından, idmandan yararlanmağa çalışırlar. Amma o gerçəklik də var ki, illər keçdikcə daha çox…\nBronxial astmanın müalicəsi bağırsaqlardan başlayır\nBronxial astma insanı əlilliyə gətirən xəstəlikdir. Bu xəstəliyi ağırlaşdıran 2 səbəb olur: iltihab və allergiya. Bu iki amil birləşəndə bronxial astma xəstəliyi yaranır. Burunun əlavə ciblərində, sinuslarda, ağciyərlərdə xroniki irinli daha çox…\n15 saniyəyə immuniteti gücləndirən metod\nÇoxları bu metodu eşidəndə mümkünsüz hesab edir. Amma məşhur rusiyalı həkim Sergey Bubnovskiy dünyanın ən yaxşı üsulunu tapdığını bildirir. Forbest.az 15 saniyəyə immuniteti gücləndirən həmin metodu təqdim edir. Əgər tez-tez daha çox…\nMalını, heyvanını girov qoy, bankdan kredit al – YENİ SİSTEM İŞƏ DÜŞDÜ\nMalını, heyvanını girov qoy, bankdan kredit al – YENİ SİSTEM İŞƏ DÜŞDÜ Girov olmadan sahibkarların banklardan kredit cəlb etməsi çətindir. daha çox...\nCambridge Analytica skandalı ilə problemlərdən qurtula bilməyən Facebook yeni dəyişikliklər edir. Forbest.az xarici mediaya istinadən məlumat verir ki, bu yeniliklərdən daha çox...\nÇinin nəhəng şirkətini ABŞ-ın qadağası vurdu\nÇinin elektronika və telekommunikasiya avadanlığı istehsalçısı ZTE Corp, ABŞ-ın şirkətə mal satışlarını qadağan edən qərarının ədalətli olmadığını və şirkətin aktivlərini daha çox...


Əməkdar artistin kitabı çap olunub\n“4.4 qısa tamaşalar festivalı”\nTarix: 2021-03-05 13:00:00\nAğdam Dövlət Dram Teatrının baş rejissoru, Əməkdar artist Novruz Cəfərovun kitabı çapdan çıxıb.\nKulis.az xəbər verir ki, “Sənət fədailəri” adlı kitab müəllifin sayca ikinci kitabıdır.\nXatırladaq ki, bir müddət əvvəl Novruz Cəfərovun “Komediyalar” adlı kitabı çapdan çıxıb.\nKukla Teatrının Balaca qara balığı\nA.Şaiq adına Azərbaycan Dövlət Kukla Teatrında Səməd Behrənginin “Balaca qara balıq” əsəri əsasında hazırlanmış “Qara balığın nağılı” adlı tamaşanın premyerası olacaq. Keçən il pandemiya səbəbindən təxirə salınmış ...\nRəcəb Məmmədov - Gənclərə dost deyən görkəmli alim\nBu gün, aprelin 4-ü görkəmli teatrşünas alim, sənətşünaslıq doktoru, professor, Azərbaycan Milli Elmlər Akademiyasının müxbir üzvü İnqilab Kərimovun doğum günüdür. İnqilab Saleh oğlu Kərimov (...\nAzərpaşa Nemətov yenidən AzTXİ-nin sədri seçildi\nNəhayət ki, 5 il də gəlib keçdi. Nələr keçmir ki... Oktyabrın 22-də “Park Inn” otelində Azərbaycan Teatr Xadimləri İttifaqının (AzTXİ) XIV konfransı baş tutdu. Konfransda respublikanın tanınmış mədəniyyət və incəsənət xadimləri, habelə Mədəniyyət naz...\n"Pəncərədə meyit" tamaşası Teatr Xadimləri İttifaqında\n26 noyabr tarixində saat 15.00-da Azərbaycan Teatr Xadimləri İttifaqının böyük səhnəsində Azərbaycan Dövlət Mədəniyyət və İncəsənət Universitetinin SABAH qruplarının “Pəncərədə meyit” tamaşası nümayiş olunacaq. Tamaşanın bədii rəhbəri ADMİU Saba...\nCavanşir Qasımov - Qriqori Doranın Hamleti, yoxsa onun üsyanı?\nHər şeydən əvvəl onu deməliyəm ki, mövzunun adı bir çox suallar doğura bilər. Amma çox güman ki, bu yazının sonlarına doğru nəinki bu suallara cavab tapmaq haqqında fikirlə...\nTalia Teatrı Milo Rau və Lük Persivalın tamaşalarını canlı yayımlayacaq\nHamburqdakı Taliya Teatrı mayın 24-nə qədər həftəlik onlayn-proqram elan edib və orada Lük Persevalın, Milo Raunun, Nikolas Ştemanın və Ant Romero Nunyesin tamaşaları yer alıb.Mayın 17-də Georq Büxnerin əsəri əsasında Yett Ştekelin quruluşunda hazırl...\nƏli Hacılı - Urbanzasiya və teatr\nŞəhər – məkanın xüsusi təşkili, xüsusi cəmiyyət, həmçinin müxtəlif icmaların, alt mədəniyyətlərin, siyasi adminstrativ, iqtisadi həyatın birləşməsidir. Şəhər həmişə mədəniyyətin dolğun təcəssümü olub və olaraq da...\nYeni layihə: “Öyrətmək olmasın”\n“Öyrətmək olmasın” adlı yeni YouTube layihəsinə start verilib. Layihənin ideya müəllifi gənc rejissor Elvin Rüstəmzadə, operatoru Sübhan Quluzadədir. Artıq ilk buraxılışı yayımlanan layihə müəllim və tələbələrin ...\nAlister Louni: “Klassik əsərə müasir yanaşma tərzi eyni yeməyi dadmaq kimi bir şeydir” Katerina Radeva: “Teatr qadağasız olmalıdır” İyunun 1-dən 5-nə qədər Lənkəranda I Beynəlxalq Lənkəran Teatr Festivalında işt...\nMəhəbbət dördbucağının fransız qarniri - Telli Pənahqızı\nAzərbaycan Dövlət Akademik Musiqili Teatrında yenidən bərpa edilən və uğurla oynanılan məşhur "Fansızsayağı qarnir" əsəri mövsümün ən anşlaqla keçən tamaşalarından biri oldu. Əsərin müəllifi - adı "D&...\nXaqani, 16, Bakı, Səbail, AZ1000, Bakı, Azərbaycan, Əlaqə: (050-660-20-25), Email: info@teatro.az\nOxunma sayı: 111449\nOxunma sayı: 17724\nOxunma sayı: 9603\nOxunma sayı: 6219\nOxunma sayı: 5779\nOxunma sayı: 4510\nOxunma sayı: 4293\nOxunma sayı: 3435\nOxunma sayı: 3199\n© 2020, Created by Midiya


Gürcüstanda azərbaycanlıların mədəniyyəti qadağan olunur: pərdə arxasında Bidzina İvanişvili var - ARAŞDIRMA | Report.az\nGürcüstanda azərbaycanlıların mədəniyyəti qadağan olunur: pərdə arxasında Bidzina İvanişvili var - ARAŞDIRMA\nGürcüstanda azərbaycanlıların mədəniyyəti qadağan olunur: pərdə arxasında Bidzina İvanişvili var - ARAŞDIRMA Azərbaycan teatrının binası qəzalı vəziyyətdədir, erməni teatrı üçün müasir bina inşa olunur\n4 Fevral , 2019 10:51\nBakı. 4 fevral. REPORT.AZ/ Gürcüstanda yaşayan azərbaycanlıların sayı ölkədə 2014-cü ildə aparılmış son siyahıyaalmaya görə, 233 min nəfərdir. Soydaşlarımız qonşu ölkə əhalisinin 6,3%-ni təşkil etməklə, say baxımından ən böyük milli azlıqdır. Ölkədə sayca ikinci böyük milli azlıq ermənilərdir. Onların sayı 168 100 nəfər olmaqla, ümumi əhalinin 4,5%-ni təşkil edir.\nBu baxımdan Gürcüstanın Azərbaycan və erməni icmasının hazırkı durumu, fəaliyyəti, mədəniyyətinin qorunması və digər aspektlər baxımından müqayisəli təhlilini aparmaq məntiqli olar.\nGürcüstanda yerli azərbaycanlıların mədəniyyətinin kiçildilməsi və inkişafının qarşısının alınması istiqamətində davamlı fəaliyyət aparılır. Ölkədə azərbaycanlıların aborigen olmalarını, zəngin maddi və mənəvi mədəniyyətini sübut edən mədəni-tarixi abidələr diqqətdən kənar qalıb və məhv olmaq təhlükəsi ilə üzləşib. Azərbaycanlıların yığcam yaşadıqları Kvemo Kartli bölgəsində yerli azərbaycanlıların tarixi, mədəniyyəti və incəsənətinə dair heç bir muzey yaradılmayıb.\nAzərbaycanlıların maddi və mənəvi tarixi irsi unutdurulur, icmaya məxsus mədəni və tarixi abidələr, adət və ənənələr dövlət tərəfindən nə tanınır, nə də qorunur. Yalnız ölkədə müsəlman icmasına məxsus 200-ə yaxın məscidə dövlət statusu verilib.\nAzərbaycanlıların milli bayramları gürcüləşdirilir\nAzərbaycan icmasının qeyd etdiyi milli bayramların son illər forma və məzmunları dəyişdirilir. 2010-cu ildə Gürcüstanın o zamankı prezidenti Mixeil Saakaşvili Novruz bayramını dövlət bayramı elan etmişdi. 2013-cü ildə Gürcü Arzusu Partiyası hakimiyyətə gələndən sonra bu ənənə davam etdirilmədi. Azərbaycan icması Novruz bayramının artıq dövlət səviyyəsində qeyd olunmamasından narazıdır.\nBu məsələ ilə bağlı narazılıq ötən ilin oktyabrın 28-də ölkədə keçirilən prezident seçkilərinin birinci turu öncəsi o zamankı namizəd, hazırkı dövlət başçısı Salome Zurabişvilinin də diqqətinə çatdırılmışdı. Görüşdə bu məsələni Gürcüstan Azərbaycanlıları Ağsaqqallar Şurasının sədri İsaq Novruzov qaldırmışdı. O, UNESKO-nun irs siyahısına daxil edilmiş Novruz bayramının Gürcüstanda dövlət səviyyəsində qeyd olunması ənənəsini bərpa etməyə çağırmışdı.\nAzərbaycan icması ötən il Marneulidə Novruz bayramının qeyd olunma forma və səviyyəsindən ciddi narazılıq da ifadə edib. Çünki bayramın qeyd olunması zamanı bir xeyli anlaşılmazlıqlar yaranıb. Rayonda təşkil olunan tədbirdə Novruz atributları və adət-ənənələri olduqca məhdud formada təqdim olunub, bayramın əsas qəhrəmanları olan Keçəl və Kosa isə təlxək obrazında tədbir iştirakçılarına nümayiş etdirilib.\nGürcüstanda azərbaycanlılar illərdir iyul ayında “Elat Mədəniyyət Günləri” adlı bayram keçirirlər. Ənənəvi olaraq Dmanisi (keçmiş Başkeçid rayonu) rayonunun Armudlu yaylağında təşkil edilən şənlikdə azərbaycanlılara xas milli mətbəx nümunələri hazırlanır, cıdır yarışları təşkil olunur, milli geyimlərdə olan sənətçilər milli musiqilər səsləndirir, rəqslər və s. təqdim olunur. Şənliklərə Azərbaycan və Türkiyədən də qonaqlar qatılır. 2016-cı ildə bayramın adı “Elat-Dmanisoba”, daha sonra isə “Dmanisoba” adı ilə əvəzləndi. Bayramın adı dəyişdirildiyi kimi, şənliyin də mahiyyəti dəyişdirildi və “Elat” bayramının heç bir özünəməxsusluğunun saxlanılmasına Kvemo Kartli bölgə rəhbərliyi icazə vermədi.\nAzərbaycan teatrının binası qəzalı vəziyyətdədir, erməni teatrı üçün müasir bina inşa olunur\nGürcüstanda Heydər Əliyev adına Azərbaycan Dövlət Dram Teatrı var. Teatrın yerləşdiyi bina mədəniyyət ocağının normal fəaliyyəti üçün yararsızdır. Tamaşalar acınacaqlı və şəraitsiz vəziyyətdə olan otaqlarda məşq olunur, Tbilisidəki digər teatrlarda kirayə müqabilində tamaşaçılara nümayiş etdirilir. Gürcüstanda mövcud teatrlara hər il dövlət büdcəsindən ən az vəsait - 160 min lari (60,2 min dollar) məhz Azərbaycan teatrına ayrılır. Teatrın yerləşdiyi binada 31 şəxsin mülkiyyəti var. Bunlara restoran, market və digər iaşə obyektləri daxildir. Bununla yanaşı, tikilidə qaçqın ailələrinin də məskunlaşdığı bildirilir. Bina Tbilisinin turistik mərkəzində yerləşdiyindən orada yerləşən mənzillər gündəlik kirayəyə də verilir. Gürcüstanın aidiyyatı dövlət qurumları teatrın bərpa olunmasının mümkünlüyünü bildirsələr də, işlərin rentabelli olmadığı baxımından bərpa işlərinə başlanılmır. Azərbaycan teatrının yeni binası üçün Tbilisinin iki yerində torpaq sahəsinin ayrıldığı iddia olunsa da, mədəniyyət ocağının digər yerə köçürülməsi ilə bağlı razılığın hələ əldə olunmadığı bildirilir.\nİllik büdcəsi 480 min lari (180,7 min dollar) olan Petros Adamyan adına Erməni Dövlət Dram Teatrı Azərbaycan teatrı ilə müqayisədə daha yaxşı şəraiti olan məkanda fəaliyyət göstərir. Binanın fasad hissəsində müəyyən çatlar olduğundan bərpa işlərinə başlanılıb. Bu işlər zamanı binanın beton hissəsi sökülərkən, çatların çox olduğu müəyyən olunub və bərpadan sonra tikilinin 4 ballıq zəlzələyə belə tab gətirə bilməyəcəyi bildirilib. Bundan sonra binanın əsaslı şəkildə yenidən qurulması barədə qərar qəbul edilib. 2017-ci ilin avqustunda teatrın tam sökülərək yerində daha müasir və çoxfunksionallı binanın inşasına başlanılıb. Binanın tikintisi ilə bağlı bütün xərcləri Gürcüstanın keçmiş baş naziri, hakim Gürcü Arzusu Partiyasının hazırkı sədri Bidzina İvanişvilinin “Kartu” Fondu öz üzərinə götürüb və bu məqsədlə 8 mln. laridən çox (3 mln. dollardan artıq) vəsait ayrılıb. Teatrın yeni binasının 2019-cu il ərzində istifadəyə veriləcəyi gözlənilir. Hazırda erməni teatrı müvəqqəti olaraq A.S.Qriboyedov adına Tbilisi Dövlət Akademik Rus Dram Teatrında fəaliyyət göstərir.\nGürcüstanda azərbaycanlıların mədəniyyət mərkəzi yoxdur\nGürcüstanda milli azlıqlar arasında sayca birinci yerdə olan azərbaycanlıların mədəniyyət mərkəzi mövcud deyil. Amma burada bir məqamı da qeyd etmək lazımdı: Azərbaycan icmasının mərkəz yaradılması istiqamətində birləşməməsi və bu istiqamətdə heç bir iş aparmaması açıq-aşkar görünür. Gürcüstanda sayı azərbaycanlılardan 19 dəfə az olan yezidlər (12 200 nəfər) 2015-ci ildə ölkədə Yezidlərin Mədəniyyət Mərkəzi və İbadətgahın yaradılmasına nail olublar. Gürcüstan hökuməti yezid icmasına torpaq sahəsi ayırdıqdan sonra mesenat və ianələrin hesabına mərkəz inşa olunub.\nMarneulidə Azərbaycanlıların Mədəniyyət Mərkəzi olub. 2004-cü ildə yaradılmış təşkilat 2016-2017-ci illərdə rəsmi olmasa da, faktiki olaraq fəaliyyətini dayandırıb.\nAzərbaycan icmasının mədəniyyət mərkəzi rolunu istər-istəməz Tbilisidə Mirzə Fətəli Axundov adına Azərbaycan Mədəniyyəti Muzeyi oynamalı olur. Muzeyin məhdud imkanları Azərbaycan mədəniyyəti, adət-ənənələri və incəsənətini geniş ictimaiyyət arasında effektli təbliğ olunmasına imkan vermir. Məsələn, 2017-ci il üçün muzeyə 37 min lari (14 min dollar) məbləğində vəsait ayrılıb. Vəsaitin böyük hissəsi əməkdaşların əmək haqları və kommunal xərclərin ödənilməsinə sərf olunub. Qeyd olunan ildə muzeydə 4 sərgi, sənədli filmlərin nümayişi, 2 mədəni-maarifləndirici tədbir və 1 təqdimat keçirilib.\n2011-ci ildən Tbilisidə Erməni Apostol Kilsəsinin nəzdində “Ayartun” adlı Mədəni-maarif və Gənclər Mərkəzi fəaliyyət göstərir. Mərkəzin əsas məqsədi erməni dili və mədəniyyətinin saxlanılması və populyarlaşdırılmasıdır. Burada erməni dili, tarixi, mədəniyyəti tədris olunur, musiqi alətlərində ifa və xor dərsləri keçirilir. Mərkəzə cəlb olunan gənclər üçün Tbilisidə ekskursiyalar təşkil olunur və şəhərin inkişafına ermənilərin verdiyi töhfə barədə məlumatlar verilir. Təşkilat nəzdində uşaq bağçası da var. Bağçaya uşaqlarını göndərmək istəyən valideynlər qarşısında belə bir şərt qoyulur - bağçadan sonra uşaq mütləq ermənidilli məktəbdə oxumalıdır.\n“Ayartun” Azərbaycana qarşı təxribat xarakterli bir neçə tədbirə ev sahibliyi də edib. 2017-ci ilin noyabr ayında mərkəzdə qondarma “Dağlıq Qarabağ Respublikası”ndan olan 7 gənc rəssamın əsərlərindən ibarət “Dirçəliş” adlı sərgi keçirilib. Dekabrın 20-nə qədər davam etmiş sərgi Ermənistanın Diaspor Nazirliyi, “Tekeyan Mərkəzi” fondu və “Şuşa şəhərinin muzeyləri” təşkilatının dəstəyi ilə baş tutub.\nRus versiyası FotoВ Грузии предают забвению материальное и духовное наследие азербайджанцев - ИССЛЕДОВАНИЕ


Putin evlendi (VİDEO, FOTO) - Azadliq Xeber\nPutin evlendi (VİDEO, FOTO)\n03:29 xeber – Rusiyanın tanınmış müğənnisi və deputatı İosif Kobzon Rusiya prezidenti Vladimir Putinin yeni “nikah”ından danışıb.\nAzadlıq.az xəbər verir ki, anspress-in məlumatına görə, Kobzon Rusiya liderinin evliliyi haqqında mətbuata açıqlama verib.\nKobzon tanış əcnəbilərin ondan tez-tez Rusiya prezidentinin nə vaxt ikinci dəfə evlənəcəyi barədə soruşduqlarını bildirib. “Onların bu suallarına cavab verirəm. Bəli, Putin çoxdan ikinci dəfə evlənib… Bəli. O Rusiya ilə evlənib. Onun üçün Rusiyadan başqa heç kəs, heç nə mövcud deyil”, – deyə müğənni bildirib.\nİosif Kobzon vurğulayıb ki, – “Bilirəm, hamı Putini sevmir. Onda sən mənə de görüm, nə üçün sən onu sevmirsən? Bəlkə mən onda anlayacağam bunu”.\n“Bəli, Putin çoxdan ikinci dəfə evlənib”


Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Kutaisi beynəlxalq aeroportundan 27 istiqamətə uçuşlar həyata keçiriləcək\ndavam.az - BÜTÖV AZƏRBAYCAN ADINA! > Gündəm, Borçalı > Kutaisi beynəlxalq aeroportundan 27 istiqamətə uçuşlar həyata keçiriləcək\nKutaisi beynəlxalq aeroportundan 27 istiqamətə uçuşlar həyata keçiriləcək\nGürcüstanın Kutaisi beynəlxalq aeroportu bu ilin ikinci yarısından daha 6 istiqamətə uçuşlar həyata keçirəcək.\nBu barədə Gürcüstanın Baş naziri Mamuka Baxtadze keçirdiyi brifinqdə məlumat verib.\nHökumət başçısı deyib ki, cari il avqustun 1-dən etibarən Kutaisi beynəlxalq aeroportundan Hollandiyanın Eyndxoven, Estoniyanın Tallin, Belçikanın Brüssel, Danimarkanın Kopenhagen, İtaliyanın Bari və İsveçrənin Bazel şəhərlərinə mütəmadi uçuşlar həyata keçiriləcək.\nOnun sözlərinə görə, yeni marşrutlar üzrə uçuşların həyata keçirilməsi ölkəyə 100 milyon dollar sərmayənin cəlb olunması nəticəsində başa gəlib.\nUçuşları Macarıstanın “Wizz Air” şirkəti həyata keçirəcək. Hazırda şirkət Kutaisi beynəlxalq aeroportundan 21 istiqamətə uçuşlar həyata keçirir.\nGürcüstanın İqtisadiyyat və Davamlı İnkişaf Nazirliyinin Mülki Aviasiya Agentliyinin məlumatına görə, “Wizz Air” ölkədə 2012-ci ildən fəaliyyət göstərir. 2018-ci ildə ilin ən populyar şirkəti elan olunub.\nİl ərzində şirkət Gürcüstanda 587 min 179 sərnişinə xidmət göstərib.


Beş yaşlı Əfrasiyabın anası: “Oğlumu ölməyə qoymayın” – FOTO – XəbərAl.Az\nBeş yaşlı Məcidli Əfrasiyab leykozdan (qan xərçəngi) əziyyət çəkir.\nBu barədə onun anası Məcidova Tünzalə məlumat verib.\nO bildirib ki, oğlu iki ildir bu xəstəliklə mübarizə aparır.\n“Hazırda vəziyyəti ağırdır. Oğlumda həm də hepatit C var. Almaniyada qohumlarımız həkim də tapıb. Müalicə üçün bizə 50 min manat pul lazımdır. Mərhəmətli şəxslərdən bizə kömək etmələrini xahiş edirəm. Oğlumun sizlərin dəstəyinə ehtiyacı var. O hələ çox kiçikdir və 3 yaşından bəri bu amansız xəstəliklə mübarizə aparır. İmkanlı şəxsləri bizim mübarizəmizə qoşulmağa çağırıram. Əfrasiyabın hələ görəcəyi günlər qabaqdadır. O da bütün uşaqlar kimi gəzmək, oynamaq istəyir. Günlərimiz isə xəstəxanada keçir. Heç bir valideynə bu hissləri yaşamağı arzu etmirəm. Onu ölməyə qoymayın”.\nƏlaqə nömrəsi: 055 758 94 88\nGəncə Şəhər Nizami Rayon İcra Hakimiyyətinin sabiq başçısı Məharət Mustafayev, İcra Hakimiyyətinin Memarlıq və Şəhərsalma İdarəsinin sabiq rəisi Əli Rüstəmov və sahibkar Razin Qəhrəmanov barəsindəki hökmdən verilmiş şikayətlə bağlı qərar elan olunub. Xeberal.az-nın əldə etdiyi xəbərə görə, Gəncə Apellyasiya Məhkəməsində hakim Teyyub Muxtarovun sədrliyi ilə keçirilən iclasda şikayətlərin təmin olunmadığı elan olunub. Qərara əsasən, birinci […]\nBu gün Azərbaycanın ilk azərbaycandilli xəbər portalı olan Lent.az-ın fəaliyyətə başlamasından 14 il ötür. Lent.az resursu 2008-ci il iyun ayının 25-dən internet istifadəçilərinin ixtiyarındadır. Hazırda Azərbaycanda ana dilində ən çox oxunan informasiya resurslarından biridir. Sayt gündəlik və operativ xəbər istehsalı ilə yanaşı, oxucularına həm də reportajlar, araşdırmalar, siyasətdən şou-biznesə qədər geniş spektrdə maraqlı materiallar təqdim edir. […]\nBakı şəhərində polis qəzada vəfat edib. Xeberal.az-ın məlumatına görə, hadisə Yasamal rayonu, Moskva Prospektində qeydə alınıb. Sumqayıt şəhər Polis İdarəsinin əməkdaşı, polis kapitanı Quliyev Vasif Qulu oğlu idarə etdiyi 90-PT-974 dövlət qeydiyyat nömrəli xidməti avtomobillə idarəetməni itirərək səkiyə çırpılıb, nəticədə avtomobili aşırıb. O, hadisə yerində ölüb. Baş Dövlət Yol Polis İdarəsindən Xeberal.az-a fakt təsdiqlənib. Bildirilib ki, […]


“İş adamlarının əksəriyyəti dövlət büdcəsini talayıb”\n“İş adamlarının əksəriyyəti dövlət büdcəsini talayıb” Müsahibə\n15 May 2015 15:04\nVahid Əhmədov: "Bunun qarşısının alınmasının yeganə yolu "Maliyyə nəzarəti haqqında" qanunun qəbul edilməsidir"\nMilli Məclisin İqtisadi siyasət komitəsinin üzvü, deputat Vahid Əhmədovun problemli kreditlər, bunun həlli yolları ilə bağlı modern.az saytına müsahibə verib.\n- Vahid müəllim, Mərkəzi Bankın problemi kreditlər barədə açıqladığı statistik rəqəmlər heç də ürəkaçan deyil. Qeyri-rəsmi olaraq problemli kreditlərin həcminin daha çox olduğu deyilir. Bu barədə sizin fikirlərinizi bilmək istərdik?\n- Ötən ilin sonunda problemli kreditlərin həcmi 970 milyon manata yaxın idisə, artıq bu göstərici 1, 2 milyard manatı keçib. Həcmin artmasına səbəb insanlara verilən kreditlərin faiz dərəcələrinin həddindən artıq yüksək olmasıdır. Belə olan təqdirdə əhali götürdüyü kreditləri geri qaytara bilmir. Müzakirələr zamanı banklarda yaranmış vəziyyətə dəfələrlə toxunsaq da, bununla bağlı müəyyən addımlar atılsa da, bir nəticə hasil olmayıb. Bu çox ciddi məsələdir, maliyyə bazarına, insanların həyatına təsir edir. İnsanlar krediti qaytara bilmir, əmlakları, ev-eşikləri əllərindən çıxır.\n- Necə düşünürsünüz, problemin həll olunması üçün hansı addımlar atılmalıdır?\n- Məsələ kifayət qədər ciddidir və həll olunmasına ehtiyac var. Mərkəzi Bank tərəfindən müəyyən güzəştlər və islahatlar aparılmalıdır ki, vaxtı keçmiş kreditləri qaytarmaq mümkün olsun. Başqa çıxış yolu yoxdur.\n- İqtisadçı olaraq manatın fevralın 21-də kəskin devalvasiyasından sonra əhalinin banklardakı əmanətlərinin həcmində hansı dəyişiklikləri müşahidə edirsiniz?\n- Məndə olan məlumata görə, devalvasiyadan sonra əhalinin banklara manatla yatırdığı əmanətlərin həcmi kifayət qədər azalıb. Çünki insanlar daha çox dollarla əmanət yatırmağa üstünlük verirlər. Fikrimcə, bu səhv addımdır. Manat mili valyuta olduğundan biz onu qoruyub saxlamalıyıq. Hər halda, insanlar manatın növbəti ucuzlaşması təhlükəsini nəzərə alaraq bu yola gedir.\n- Neftin ucuzlaşması fonunda dəyərdən düşən manat büdcəni kifayət qədər təmin edə bilmir. Ayrı-ayrı korrupsiyaçılar tərəfindən dövlət vəsaitinin mənimsənilməsi faktlarının da ortaya çıxması ilə kifayət qədər zərbə aldığı görünən büdcəyə hökumətin yenidən baxması gündəmdədirmi?\n- Büdcəyə yenidən baxılmasına ehtiyac yoxdur. Bizim büdcəmiz neftdən çox asılıdır. Dünya bazarında neftin qiymətini 90 dollar götürsək də, bunun büdcəyə təsiri cəmi 11 faizdir. 11 faiz də 2 milyard 200 milyon manat edir. Neftin qiyməti 60 dollar olsa belə, bunun əsaslı təsiri olmayacaq. Azərbaycan hökuməti investisiya layihələrini təsdiq edəndə 1 milyard manat ehtiyat saxlayıb. Ona görə də büdcəyə yenidən baxılmasına ehtiyac yoxdur.\n- Son günlər reallaşan həbslər Azərbaycanda korrupsiyaya qarşı mübarizənin güclənməsinin göstəricisidir?\n- Həbslər ciddi məsələdir. Biz bu prosesləri izləyirik, dəfələrlə Mili Məclisdə də bununla bağlı məsələ qaldırmışıq. Müəyyən vaxtlarda "Maliyyə nəzarəti haqqında" qanunun qəbul olunması üçün təkliflər etmişdim, amma təəssüf ki, qəbul olunmadı. Mənimsənilən vəsaitlərin əksəriyyəti dövlət büdcəsinin talanması hesabına baş verib. Bunun qarşısının alınmasının yeganə yolu gələcəkdə Azərbaycanda "Maliyyə nəzarəti haqqında" qanunun qəbul edilməsidir ki, bununla dövlət büdcəsində həm şəffaflıq təmin olunar, həm də maliyyə nəzarəti mexanizmi daha da yaxşılaşar.\n- Mütəxəssis olaraq fikirləriniz maraqlıdır. Necə düşünürsünüz, manatın dollar qarşısında dayanıqlılığının daha da azalacağı, hətta 1 dolların 2 manata qədər bahalaşacağı proqnozları hələ də öz qüvvəsindədirmi?\n- Manatın devalvasiyası birbaşa neftin qiymətindən asılıdır. Neft ucuzlaşacaqsa, manat da ucuzlaşacaq. Bu, artıq hamıya məlumdur. Mən bir neçə dəfə təklif verdim ki, neftin qiymətinin artıb-azalmasını gözləmədən manata yumşaq devalvasiya tətbiq edilsin. Belə olan təqdirdə əhali əziyyət çəkməz. Asta-asta 1-2 qəpik səviyyəsində devalvasiyaya gedilməlidir. Çünki proqnozlar neftin qiymətinin 90 dollar olmayacağını göstərir. Yəni manatın əvvəlki dəyərə qayıtması inandırıcı deyil.


Mıllı Məclısın 2017-cı ıldə son ıclası başa çatıb. Gündəlıkdəkı məsələlər müzakırə edıldıkdən sonra spıker Oqtay Əsədov ssesıyanı baglı elan edıb. Iclasda mıllət vəkıllərı bır sıra maraqlı təklıflərlə cıxış edıblər. Həmcının Gürcüstan baş nazırının ölkə ərazısı vasıtəsılə Ermənıstanın Rusıyaya çıxışına şəraıt yaradılacağı barədə açıqlaması da müzakırə obyektınə cevrılıb. Gürcüstanın baş nazırı Giorgi Kvirikaşvili ölkə ərazısı vasıtəsılə Ermənıstanın Rusıyaya çıxışına şəraıt yaradılacağı barədə açıqlaması Azərbaycan parlamentındə etıraza səbəb oldu. Mıllət vəkılı Qudrət Həsənqulıyev bıldırdı kı, Azərbaycan bu məsələyə hec nə olmamış kımı yanaşmamalıdır. O, Gürcüstanın Azərbaycandakı səfırının Xarıcı Işlər Nazırlıyınə çağırılaraq ızahat ıstənılməsını təklıf etdi. Əflatun Amaşov qeyd edıb kı, Gürcüstan buna yol verərsə, öz ərazı bütövlüyünün pozulmasını da tanımış olacaq. Mıllı Məclısın sədrı Oqtay Əsədov nəzərə catdırdı kı, gürcü ekspertlər də Azərbaycanla stratejı müttəfıqlıyə zıdd addım atılmasının yolverılməzlıyı barədə açıqlamalar verıb. Mıllət vəkılı Qənırə Paşayeva ısə fızıkı ımkanları məhdud şəxslərın təhsıl haqqlarından azad edılməsını təklıf etdi. Bıldırdi ki, kı, alı təhsıl müəsısələrındə təhsıl alan belə şəxslərın sayı elə də cox deyıl. Iclasda “Dövlət qulluğu haqqında” qanuna dəyışıklıklər edılməsı barədə qanun layıhəsı müzakırəyə çıxarıldı. Layıhə səsə qoyularaq qəbul edıldı. Muzakırə edılən dıgər bır qanun layıhəsı ısə yenıdən hazırlanmış “Azərbaycan Respublıkasının Sılahlı Qüvvələrı haqqında” qanun layıhəsı oldu. Mıllı Məclısın ılasında üçüncü oxunuşda müzakırəyə çıxarılan layıhə qəbul edıldı. Qanun layıhəsı Azərbaycan Respublıkası Sılahlı Qüvvələrının təyınatı, ıdarə olunması və hərbı quruculuğu məsələlərını tənzımləyır. Iclasda “Dünya azərbaycanlılarının həmrəylık günü münasıbətılə Azərbaycan Respublıkasımıllı Məclısının müracıətının təsdıq edılməsı haqqında” sənəd müzakırə olundu. Müracıətdə dünya azərbaycanlıları sıx bırləşməyə çağrılır. Müracıət deputatlar tərəfındən yekdıllıklə qəbul olundu. Sonda spıker payız sessıyasının səmərəlı keçdıyını bıldırdi və sessıyaya dövlət hımnının səsləndırılməsı ılə başa çatdı.\n21:00 / 29.12.2017\nBu gün: 4671\nBu ay: 296388


Vətən Müharibəsi Qəhrəmanının anım mərasimi keçirilib Xalq.biz\nTagged: anım, keçirilib, mərasimi, müharibəsi, Qəhrəmanının, Vətən\nAğstafada Dövlət Sərhəd Xidmətinin (DSX) şəhid baş giziri, Vətən Müharibəsi Qəhrəmanı Azər Yusiflinin xatirəsi yad edilib.\n“Report”un məlumatına görə, anım mərasimi şəhidin vaxtilə yaşadığı rayonun Böyük Kəsik kəndində keçirilib.\nTədbirdə şəhidin ailə üzvləri, yaxınları, döyüş yoldaşları, rayonun rəsmi şəxsləri, ictimaiyyət nümayəndələri və kənd sakinləri iştirak ediblər.\nMərasimdə A.Yusiflinin döyüş yolundan danışılıb, onun İkinci Qarabağ müharibəsində nümayiş etdirdiyi qəhrəmanlıq və şücaətindən bəhs olunub.\nDaha sonra şəhidin məzarı ziyarət edilib, məzarı üzərinə tər güllər düzülüb və ruhuna dualar oxunub.\nQeyd edək ki, DSX-nin Çevik Hərəkat Dəstəsinin (ÇHD) baş giziri olmuş A.Yusifli 1994-cü il martın 28-də Ağstafa rayonunun Böyük Kəsik kəndində ziyalı ailəsində dünyaya gəlib. 2000-ci ildə Böyük Kəsik kənd tam orta məktəbinin birinci sinfinə qəbul olub. 2011-ci ildə oradan məzun olub və bir il sonra hərbi xidmətə yollanıb. O, 2012-ci ilin aprel ayından 2013-cü ilin oktyabr ayına qədər DSX-nin Sərhəd Qoşunlarının Cəlilabad rayonunda yerləşən “N” saylı hərbi hissəsində xidmət edib.\n2013-cü ildən isə Sərhəd Qoşunlarının Cəlilabad rayonunda yerləşən “N” saylı hərbi hissəsində müddətdən artıq həqiqi hərbi xidmət hərbi qulluqçu kimi xidmətə davam edib.\nA.Yusifli hərbidə qulluq etdiyi müddətdə “Azərbaycan Sərhəd Mühafizəsinin 100 illiyi” yubiley medalı və “Hərbi xidmətdə fərqlənməyə görə” 3-cü dərəcəli medalı ilə təltif olunub.\nO, Vətən müharibəsi zamanı Cəbrayılın, Füzulinin və Zəngilanın azadlığı uğrunda gedən döyüşlərdə savaşıb.\nA.Yusifli Zəngilan şəhəri düşməndən təmizlənəndən sonra Azərbaycanın şanlı üçrəngli bayrağını Zəngilan Rayon Prokurorluğunun inzibati binasının üzərinə sancıb.\nOktyabrın 21-də Zəngilan rayonu ərazisində şəhidlik zirvəsinə yüksəlib. Doğulub boya-başa çatdığı Böyük Kəsik kəndində dəfn edilib.\nPrezident İlham Əliyevin müvafiq sərəncamları ilə A.Yusifli ölümündən sonra “Vətən Müharibəsi Qəhrəmanı”, “Vətən uğrunda” və “Cəbrayılın azad olunmasına görə” medalları ilə təltif edilib.\nPrevious Post: Haaqada 10 saatlıq “Vətənə dəstək” aksiyası təşkil edilib\nNext Post: Azərbaycanın qadın futbolçulardan ibarət millisi uduzub